
DE  GN.  NAEYII  POETAE  YITA. 


Multis  virorum  doctissimorum  studiis  eo  iam  pervenimus 
ut  si  quis  de  veteribus  poetis  Latinis  scribere  constituerit  ei 
non  opus  sit  multis  verbis  quibus  locum  suum  hisce  studiis 
vindicet  inter  cetera  studia  antiquitatis;  oleum  enim  perderet 
qui  hinc  lauream  reportare  vellet.  Namque  nuper  vidimus 
viros  nostri  ordinis  illustrissimos  summo  honore  versari  in 
hisce  studiis,  qui  in  omnes  partes  ingenii  lumen  effuderunt 
tenebrasque  illustrarunt.  Hi  igitur  quod  multis  locis  passim 
de  Naevio  poeta  censuerunt  colligeré  propriaque  Minerva 
hic  illic  mea  adicere  constitui,  ut  quam  perfectissimam  effi- 
giem  huius  poetae  redderem  cuius  laudes  praedicare  nunc 
nolo  quum  ipsa  nostra  disputatio,  credo,  eas  luce  satis  clara 
ostensura  sit.  Nec  metuo  ne  quis  credat  me  noctuas  portare 
Athenas,  quod  Schuettius  atque  Klussmannus  eodem  munere 
functi  sint  quod  ego  suscipere  coner,  uterque  enim  carebat 
iis  rebus  quae  nuper  demum  in  lucem  prolatae  sunt;  Kluss- 
mannus praeterea,  quamquam  multas  res  attulit  quas  grato 
animo  accipere  debemus,  ipse  nulla  alia  ratione  in  iis  dige- 
rendis  usus  esse  videtur  quam  ut  summa  audacia  scntentias 
proferret  quae  nullo  modo  teneri  possunt.  Hisce  vero  in 
quaestionibus  animo  cupido  nihil  profici  sanus  quisque  in- 
tellegit.  Totani  igitur  rem  instauremus  ut  bene  discernamus 
quid  certum  quid  probabile  quid  falsum  sit. 

Atque  primum  quidem  de  ipso  praénomine  quaestio 
oritur  utrum  Gaius  fue*it  an  Gnaeuà.  Plerumque  nullum 
Naevii  praenomen  in  grammaticorum  libris  legimus,  duobus 
vero  locis  nominatur  poeta  G.  Naevius,  apud  Gellium  N. 
A.  17,  21,  45  et  apud  Festum  p.  352  M.  Sed  quum  Festus 
nullo  alio  loco  Naevio  praenomen  addiderit,  hic  vero  voca- 
bulum  sic  praecesserit,  facile  unusquisque  concedet,  hic  quo- 
que nullum  poetae  praenomen  extare  sed  dittographiam 
literae  e.  Solus  igitur  reliquus  est  ille  locus  Gellianus  contra 
qnem  etsi  non  multi  tamen  graves  loci  Gn.  praenomen  poetae 
vindicant,  ipse  enim  Gellius  errorem  corrigit1)  et  Charisius2). 
Semel  denique  apud  Charisium3)  in  libris  legitur.  „Exerciti. 
gn.  naeuius  belìi  Pùnici  libro  1"  quo  loco  editio  princeps 
exhibet  „genetivo"  ceteri  vero  editores  recte  praenomen 
agnoverunt. 

Quod  Schiittius 4)  etiam  ad  effigiem  provocai  cui  sub- 
scriptum sit  „Cn.  Neuius  Gap."  iam  ipse  recte  vidit  quam 
debile  hocce  sit  testimonium  quum  multis  demum  post 
Christian  natum  saeculis  ,,,Naevius"  scriberetur  sola  litera  <?, 
ut  haec  statua  aut  suppositiva  sit  aut  alium  Nevium  expri- 
mat5).  Sed  iam  carere  possumus  hoc  dubio  teste,  quum 
sciamus  Gn.  Naevium  poetae  nomen  fuisse. 

Merula  etiam  „Sanga"  cognomen  Naevii  fuisse  affirmat 
quibus  nugis  ne  retineri  nos  patiamur  ablego  lectores  si  qui 
erunt  tantum  ad  ea  quae  Klussmannus  exposuit6). 

Hunc  igitur  Gn.  Naevium  omnes  fere  una  voce  Campa- 
num  fuisse  adfirmant,  Klussmannus  vero  7)  ausus  est  statuere 
Romanum   illum   fuisse;    in    qua  re    diiudicanda  destituimur 


*)  Geli.  N.  A.  1,  24,  1  et  5,  12,  7  H.  —  2)  Cliarisius  p.  229  K.  — 
8)  Charisius  p.  128  K.  —  4)  Schiatte  de  Cri.  Naevio  poeta  particula  prima 
Herbipoli  1841  p.  8.  —  5)  cf.  Klussmannum,  Cn.  Naevii  poefac  Romani 
vitam  descripsit  etc.  Ern.  Klussmann  Jenae  1843.  p.  6.  —  Memini  me  in 
prioribus  Aeneidos  libris  legisse  dativum  adiectivi  feminini  ex.  gr.  „probae" 
quo  loco  Scrvius  adnotat,  dativum  eum  esse  non  adverbium,  unde  apparet 
iam  tum  dativum  scribi  solitum  esse  ut  adverbium  per  e  non  per  ae.  —  6)  KL 
p.  5.  —  7)  Kl.  p.  5.  sqq. 


omnibus    fere    veterum   testimoniis.      Qui    vero    Campanum 
Naevium  fuisse  dicunt,  utuntur  hisce  Gellii  verbis1): 

„Epigramma  Naevii   plenum  superbiae  Campanae    quod 
testimonium  esse  iustum  potuisset  nisi  ab  ipso  dictum  esset: 
,,Inmortales  mortales  si  foret  fas  fiere 
Flerent  divae  Camenae  Naevium  poetam 
Itaque  postquam  est  Orci  traditus  thesauro 
Obliti  sunt  Latina  Romae  loquier  lingua." 
Hoc  solo  loco  fulcitur  illa  sententia  quae  Naevium  civem 
Campanum  facit  nisi  forte  illam  Schiattii  efflgiem  accire  vis, 
quae  Naevium  Cap.  nominat. 

Campana  autem  superbia  non  solum  significat  arrogan- 
tiam  Campanorum,  quae  est  Welckeri  sententia  2)  sed  etiam 
eam  quae  est  similis  arrogantiae  Campanorum  quae  in  prò-" 
verbium  abiit3). 

Itaque  omnes  fere  viri  docti  mine  quidem  consentiunt 
hoc  loco  non  demonstrari  Naevium  esse  Campanum  4). 

Atque  adducor  equidem  fere  in  Klussmanni  sententiam, 
nam  non  solum  mirum  est  Hieronymum  ad  Eusebii  chroni- 
con  quum  omnium  fere  poetarum  Romanorum  patriam  no- 
minet,  Naevii  solius  patriam  neglexisse,  sed  cogit  hoc  fere 
ut  Romae  eum  natum  esse  censeamus. 

Praeterea  Klussmannus  5)  ut  suam  sententiam  demonstret 
in  auxilium  vocat  nemora  Naevia  et  portam  Naeviam  quibus 
ostendi  dicit,  gentem  Naeviam  iam  primis  temporibus  Romae 
fuisse.  Utraque  nominat  Varrò6):  „ligionem  Porcius  designat 
quom  de  Ennio  scribens  dicit  eum  coluisse  Tutilinae  loca. 
Sequitur  porta  Naevia  quod  in  nemoribus  Naeviis  (Naevii 
etenim  loca  ubi  ea)  sic  dieta.    Deinde  Rauduscula  etc.  Naevii 


1)  cf.  Geli.  N.  A.  1.  24.  —  2)  cf.  Welcker  trag.  graec.  p.  1338.  Idem 
credit  nomen  Naevii  non  solum  Romanum  sed  etiam  Oscum  fuisse.  — 
s)*cf.  Cic.  Agr.  1,  7  ib.  2.  cf.  Cic.  in  Rull.  2 ,  33.  —  *)  Praeter  alios 
cf.  Hertz,  ami.  Berói.  1843  tom  II  p.  219,  qui  tamen  magis  sese  inclinare 
dicit  ad  sententiam  eorum  qui  Campanum  Naevium  fuisse  censent.  cf 
Tcuffel.  in  Pauli,  encycl.  reali  s.  r.  Naevius.  —  5)  Kl.  p.  9.  —  6)  Varrò  1. 
1.   5.   163  M. 

quoque  domum  in  istis  silvis  fuisse  dicit  Festus  x)  :  „Naeviam 
silvam  vocitatam  extra  urbem  ad  miliarium  quartum,  quod 
Naevi  cuiusdam  ibi  domus  fuerit,  quam  nemora  Naevia  ad- 
pellata  etiam  fuisse  Verrius  ait."2)  Praeter  illum  vero  Naevium 
a  quo  nemora  dieta  sunt,  nullus  nominatur  a  scriptoribus 
Romanis  usque  ad  nostrum  poetam  quum  gens  sine  dubio 
plebeia  esset  neque  ante  bella.  Punica  famam  adipisceretur. 
Poeta  vero  quum  laudem  sibi  gentique  acquisiverit,  multos 
alios  Naevios  commemoratos  videmus.  Probatur  aliquatenus 
Klussmanni  sententia  etiam  eo  quod  anno  543  unus  e  gente 
Naevia  cum  laude  stipendia  meruit  in  bello  cum  Capuanis 
gesto,  et  optime  intellegitur  ratio  quae  inter  Naevium  et 
principes  civitatis  extitit  si  inveterato  plebis  odio  in  patricios 
incitabatur. 

Multa  quidem  alia  aliata  sunt  a  Schuttio  quibus  Cam- 
panula, multa  a  Klussmanno  quibus  Eomanum  poetam  fuisse 
evincere  student,  sed  quum  unusquisque  qui  eorum  argumenta 
legit  primo  obtutu  videat  quam  futilia  sint,  molesto  onere 
nugas  refutandi  supersedere  licebit.  Rem  igitur  in  medio 
relinquimus. 

His  absolutis  quam  brevissime  fieri  potest  Naevii  res 
enarrabimus,  quam  rem  ita  optime  instituere  mihi  videor  ut 
primum  quaeramus  de  anno  quo  Naevius  mortuus  sit,  deinde 
quo  tempore  natum  eum  esse  censendum  sit. 

Cicero 3)  enim  ait  :  55at  hic  Cethegus  Consul  cum  P. 
Tuditano  fuit  bello  Punico  secundo  quaestorque  his  coss.  M. 
Cato ,  modo  piane  annis  140  ante  me  consulem,  et  id  ipsum 
nisi  unius  esset  Ennii  testimonio  cognitum  hunc  vetustas  ut 
alios  fortasse  multos  oblivione  obruisset.  Illius  autem  aetatis 
qui  sermo  fuerit  ex  Naevianis  scriptis  intellegi  potest.  His 
enim  consulibus,  ut  in  veteribus  commentariis  scriptum  est, 


*)  Festus  p.  169  M.  —  2)  cf.  Paul.  Festi  p.  168  M.  Naeviam  portam 
commemorat  Livius  2,  11.  Jul.  Obsequens  104.  Fortasse  a  nemoribus  illis 
ortum  est  pirum  Naevianum  quode  cf.  Colimi  5,  10;  12,  10;  Cels.  2,  24. 
Utrum  augur  Attus  Navus  cum  Naevius  cohaereat  incertum  est.  —  3)  cf. 
Cic.  Brut.    15,  60. 


Naevius  est  mortuus  :  quamquam  Varrò  noster,  diligentissimus 
investigator  antiquitatis  putat  in  hoc  erratum  vitamque  Naevii 
producit  longius.  Nam  Plautus  viginti  annis  post  illos  quos 
ante  dixi  consules  mortuus  est  Catone  censore. a 

Atqui  M.  Cornelius  Cethegus  et  P.  Sempronius  Tudi- 
tanus  consules  erant  anno  550  quo  anno  Cato  quaestor  erat. 
Cum  hoc  Ciceronis  testimonio  consentit  Hieronymus  ad  Eu- 
sebii  chronicon  qui  ad  Olympiadem  144  haec  refert  :  „Naevius 
Comicus  Uticae  moritur  pulsus  Roma  factione  nobilium  ac 
praecipue  Metelli."  Quod  enim  Hieronymus  hanc  rem  ad 
annum  tertium  illius  Olympiadis  refert,  non  repugnat,  quod 
singulorum  annorum  numeri  in  margine  ibi  additi  non  Consilio 
sed  fortuito  distributi  sunt. 

Sed  res  certe  mira  esset  si  cum  Klussmanno  putaremus, 
Naevium  Uticam  fugisse  ibique  mortuum  esse;  quum  enim 
Utica  id  temporis  a  Carthaginiensium  partibus  staret,  poeta 
qui  ipse  bellum  Punicum  scripserat  ipseque  contra  Paenos 
arma  gesserat  prius  ad  ultimas  terrae  oras,  credo,  quam  in 
civitatem  hostium  fugisset,  praesertim  quum  videamus  quam 
constans  in  odio  fuerit,  quum,  carcere  spreto,  Metellos  iden- 
tidem  laederet.  Quum  vero  Livius  *)  narret,  eo  ipso  anno 
Scipionem  Uticam  frustra  oppugnasse  et  prope  urbem  in 
promontorio  castra  fecisse,  nescio  quid  obstet,  ne  ipse  Naevius 
qui  non  exul  factus2)  sed  factione  tantum  pulsus  est,  huic 
expeditioni  sese  adiunxerit  senexque  belli  laboribus  fractus 
sìt  prope  Uticam.  Qui  finis  vitae  certe  dignus  est  vita  nostri 
poetae. 

Epigramma  autem,  quod  ipse  Naevius  in  se  mortuum 
scripsit  teste  Gellio, 3)  non  testatur,  re  vera  sepulcrum  posi- 
tum  esse  poetae,  ut  censet  Klussmannus, 4)  sed  facile  in  scrip- 
tis  Naevianis  extare  potuit.  Mortuus  est  igitur  Naevius 
prope  Uticam  anno  550. 

Sed  nonnulli  viri  docti  5)  censuerunt  Naevium  illos  versus 


*)  cf.  Liv.  29,  35.  —  2)  Errat  Teuffelius  1.  1.  —  3)  Geli.  N.  A.  1,  24,  2. 
4)  Kl.  p.  24.   —  5)  cf.  Rittcrum  Eph.  LL.  A.  A.  1841   p.  334. 


quos   e    Gellio x)    adscribam  scribere   non   potuisse  nisi   post 
pugnam  apud  Zamam  factam: 

r/Etiam  qui  res  marni  magnas  saepe  gessit  gloriose, 
Cuius  facta  viva  nunc  vigent  qui  apud  gentes  solus  praestat 
Eum  suus  pater  cum  pallio  ab  amica  abduxit  uno.44 

Scipionem  enim  dicunt  illa  pugna  ad  summum  gloriae 
fastigium  adscendise;  sed  aliae  laudes  etiam  ante  illam  pug- 
nam ab  aliis  in  Seipionem  efìusae  sunt  „quem  civitas  invenem 
admodum  recuperandae  Hispaniae  delegerit  ducem,  quem, 
recepta  ab  hostibus  Hispania  ad  imponendum  Punico  bello 
finem  creaverit  consulem,  spe  destinaverit  Hannibalem  ex 
Italia  detracturum,  Africani  subacturum.44  2)  Itaque  etiamsi 
Scipionis  gloria  illa  pugna  sidera  tetigit,  tamen  iam  paullo 
ante  tanta  erat  ut  Naeviani  versus  optime  in  eam  quadrarent. 
Restat  ut  pauca  de  Varronis  sententia  addamus  qui  e 
testimonio  Ciceronis  supra  allato 3)  vitam  Naevii  extendit 
supra  annum  550.  Quem  si  Klussmannus  ita  cum  Hieronymo 
coniungere  studet  ut  dicat  Varronem  duobus  annis  produ- 
xisse  vitam  Naevii,  vereor  ne  fallatur  vir  doctus.  Sed  quid 
de  toto  loco  censendum  sit  ex  verborum  quae  supra  attulimus 
connexu  patebit.  Quum  enim  Cicero  loquitur  de  anno  550 
addit  haec:  „illius^  autem  aetatis  qui  sermo  fuerit  ex  Nae- 
vianis  scriptis  intellegi  potest.  His  enim  consulibus,  ut  in 
veteribus  commentariis  scriptum  est,  Naevius  est  mortuus: 
quamquam  Varrò  noster,  diligentissimus  investigator  antiqui- 
tatis,  putat  in  hoc  erratum  vitamque  Naevii  producit  longius. 
Nam  Plautus  viginti  annis  post  illos  quos  ante  dixi  consules 
mortuus  est,  Catone  censore.44 

Videntur  verba  wnam  Plautus  etc.44  coniungi  posse  aut 
cum  verbis  „Varro  producit  longius44  aut  cum  „his  enim 
consulibus  Naevius  est  mortuus.44  Sed  si  hanc  rationem 
sequimur,  diffìcultates  oboriuntur  gravissimae.  Naevius  enim 
exemplum  diceretur  sermonis  quo  anno  550  utebantur,  Plautus 


J)  Geli.  N.  A.   7,  8,   5.  —  2)  Verba  extant  apud  Livium  29,  20  quibus 
Q.  Metellus  laudavit  Scipionem.   —   8)  Cic.  Brut.    15,   61. 


vero  exciperetur  quum  is  tamen  et  ilio  tempore  florere  in- 
ciperet  et  ab  ipso  Cicerone1)  una  cum  Naevio  exemplum  puri 
sermonis  nominetur  quo  Laelia  usa  sit.  Coniungenda  sunt 
igitur  illa  verba  cum  iis  quae  statini  antececlunt  caussamque 
exprimunt  cur  Varrò  Naevii  vitam  produxerit,  videtur  enim 
haec  eius  ratio  fuisse  ut  aequalium  poetarum  dies  supremos 
nimio  temporis  spatio  seiungere  noluerit.  Unde  apparet, 
Varronem  certe  plus  quam  duobus  annis  vitam  Naevii  pro- 
duxisse,  simul  vero  videmus,  eius  rationem  cedere  debere 
veteribus  commentariis  quos  Cicero  inspexit. 

Praeter  annum  quo  Naevius  mortuus  est  notum  est  quo 
fere  tempore  primum  fabulas  docuerit  quode  quum  testimo- 
nium  dubium  sit  et  viri  docti  jdissentiant ,  paullo  accuratius 
inquirendum  est.  Gellius  2)  enim  :  „  Anno  deinde,  inquit,  post 
Romam  conditam  quingentesimo  undevicesimo  Sp.  Carvilius 
Ruga  primus  Romae  de  amicorum  sententia  divortium  cum 
uxore  fecit  quod  sterilis  esset  iurassetque  apud  censores 
uxorem  se  liberum  quaerundorum  caussa  habere,  eodemque 
anno  Cn.  Naevius  poeta  fabulas  apud  populum  dedit,  quem 
M.  Varrò  in  libro 3)  de  poetis  primo  stipendia  fecisse  ait 
bello  Poenico  primo  idque  ipsum  Naevium  dicere  in  eo  Car- 
mine quod  de  eodem  bello  seripsit." 

Nullus  alius  locus  extat  ubi  de  tempore  quo  primum 
Naevius  fabulas  dedit  veteres  loquuntur;  quid  vero  ex  hoc 
loco  eliciatur  postea  videbimus  si  de  dubia  anni  huius  no- 
tatione  dixerimus. 

Namque  alio  loco4)  idem  Gellius  dicit:  „Servius  quo- 
que Sulpicius  in  libro  quem  composuit  de  dotibus  tum 
primum  cautiones  rei  uxoriae  necessarias  esse  visas  seripsit, 
quum  Sp.  Carvilius,  cui  Ruga  cognomentum  fuit,  vir  nobi- 
lis,  divortium  cum  uxore  fecit  quia  liberi  ex  ea  corporis 
vitio  non  gignerentur,  anno  urbis  conditae  quingentesimo 
vicesimo   tertio,    M.  Atilio,   P.   Valerio   consulibus."      Con- 


J)  cf.   Cic.  de  orat.   3,   12,  45.    —    2)  cf.   Geli.    N.    A.    17,    21,    45.    — 
3)  cf.  Ritschelium  Par.  p.    136.   —  *)  cf.  Geli.  N.  A.  4,  3. 

sules  vero  quos  hic  Gellius  nominat  non  sunt  anni  523  sed 
anni  527. 

Contra  utrumque  vero  locum  pugnat  quod  dieit  Dipny- 
sius  Hai:1)  vnarevóvTCOv  MaQxov  JIo/liticoviov  xvl  Taiov  Ila- 
nvQiov  tiqcotoq  anoXvoai  Xtyerai  rr/v  eavzov  yvvaTxa  JSnovQiog 
KaQov'i'Xhog.  Generali  numero  eandem  rem  definii  Valerius 
Maximus  2)  quum  dicit  nullum  Romae  divortium  factum  esse 
usque  ad  annum  vicesimum  et  quingentesimum.  Plutarchi 
liber  autem  qui  inscribitur  Comp.  Lyc.  et  Num.  sine  dubio 
capite  tertio  mendum  contraxit  quum  annum  ducentesimum 
tricesimum  post  Romam  conditam  exhibeat. 

Ut  igitur  nunc  incertos  illos  numeros  omittamus  res 
mobis  est  tantum  cum  duobus  Gellii  locis  et  cum  Dionisio. 
Atqui  Gellius8)  sine  dubio  refert  quod  Servìus  Sulpicius 
in  libro  de  dotibus  memoriae  tradiderat,  qui  si  anno  523. 
M.  Atilium  et  P.  Valerium  consules  fuisse  narrat,  nescio 
^quomodo  facilius  rem  solvamus  quam  si  statuimus  Sùlpicium 
alìam  temporum  rationem  sequntum  esse  ac  Varronem  quum 
illos  consules  qui. sunt  anni  527  e  Varronis  computatone 
anno  523  tribuat.  Cum  Diodoro  igitur  sequitur  Polybium 
qui  01.  7,  2  Romam  conditam  esse  statuit. 

Namque  haec  ratio  est  certe  facilior  quam  ex  qua  con-* 
gulum  nomina  huc  irrepsisse  censent,  quod  quomodo  accidisse 
statuant  vix  assequor. 

Dionysius  vero  quum  legerit  anno  523  factum  esse 
divortium  inconsiderate  eorum  consulum  nomina  adposuit 
qui  in  fastis  consularibus  illi  anno  adscripti  erant,  quamquam 
plerumque  aliam  rationem  tenet. 

Quae  coniectura  qualiscunque  est  si  cui  placuerit,  ha- 
bebit  is  mecurn  duo  tantum  testimonia  quorum  utri  fides 
habenda  sit  dubitari  possi t.  Gellius  enim  annum  519  in- 
tellegit  quo  erant  consules  T.  Manlius  Torquatus  et  G. 
Atilius  Bulbus  II;  Sulpicius  vero  annum  527  quo  consules 
fuisse  constat  P.  Valerium  Flaccum  et  M.  Atilium  Regulum. 


x)  Ant.  Rom.  2,  25.  —  2)  Val.  Max.   2,   1,  4.  —  3)  Geli.  N.  A.  4,  3. 


In  qua  re  non  dubito  maiorem  fidem  Servio  Sulpicio  habere, 
qui  proprio  libro  de  re  uxoria  inquisivit,  quum  Gellius  ipse 
profiteatur  se  nec  acri  nee  subtili  cura  ex  -aliorum  libris 
suas  res  congessisse. 

Quodsi  Gellius  paullo  post  dicit,  annis  fere  quindecim 
post  sumptum  esse  bellum  Punicum,  hoc  nihil  probat  quam 
Gellium  bene  computasse  postquam  semel  annum  519  sta- 
tuerit,  rem  ipsam  non  firmat. 

Sed  haec  de  hac  re  sufficerent  nisi  Schiittius  *)  obiecisset 
annum  527  esse  reiciendum  quod  tum  censores  nulli  fuerint, 
cui  iam  Ritschelius 2)  qua  uti  solet  ingeniosa  brevitate  res- 
pondit,  hic  omnino  de  censoribus  non  quaeri;  narrat  enim 
Gellius  Carvilium  .uxorem  egregie  dilexisse  sed  iurisiurandi 
religionem  animo  atque  amori  praevertisse,  iuraverat  enim 
apud  censores  uxorem  se  liberum  quaerundum  gratia  habere 
(cf.  Geli.  N.  A.  17,  21)  seu  habiturum.  Unde  intellegitur  eum 
postquam  uxorem  duxerit  in  proximo  fortasse  censii  iurasse  ; 
itaque  quum  videret  post  aliquod  tempus,  cuius  spatium 
definiri  non  potest,  uxorem  sterilem  esse,  dimisit  eam. 

Quum  statuerimus  igitur  divortium  illud  factum  esse 
anno  527  aliam  quaestionem  movit  Ritschelius3)  hisce  fere 
verbis:  „Ne  hoc  quidem  satis  certum  est,  utrum  eodem  anno 
quingentesimo  undevicesimo  an  eodem  quo  Carvilii  divortium 
factum  sit  voluerit  Gellius  datas  a  Naevio  fabulas  dicere." 

Atque  Ritschelius  quidem  ipse  censet  Gellium  non  ex 
factorum  nexu  sed  ex  annorum  ordine  facta  hinc  illinc  aliata 
conserere  praesertim  quum  non  pateat  quid  vinculi  inter- 
cessero inter  Carvilii  divortium  et  Naevii  fabulas.  Nec  scio 
quid  proferri  possit  contra  hanc  viri  doctissimi  sententiam. 

Ex  alio  igitur  fonte  hanc  rem  hausisse  Gellius  videtur 
et  fortasse 4)  ipse  Varrò  in  libro  de  poetis  primo  Naevium 
anno  519  fabulas  docuisse  dixit.  Ut  igitur  brevibus  verbis 
sententiam  meam  de  Gelili  loco  complectar,  dicit,   Naevium 


i)  p.    14.    _-    2^  Ritschel.  Par.  p.   €9.    —    3)  Par.  p.  68-    —  4)  Quam- 
quam prò  certo  dicit  Klussmannus  p.   13  tcstem  huius  rei   esse  Varronem. 

fabulas  dedisse  anno  519,  consulibus  T.  Manlio  et  C.  Atilio, 
quum  vero  alias  legerit,  coss.  M.  Atilio  et  P.  Valerio  Rugam 
divortium  fecisse,  Atilii  consulis  nomine  falsus  hanc  rem  ad- 
scripsit  ad  eundem  annum  519. 

Quodai  quis  Gellium  ab  eiusmodi  erroribus  alienum 
putat  nescio  quam  rationem  faciliorem  explicandae  rei  adhi- 
bere  velit. 

Iam  vero  ne  mine  quidem  scimus  quo  anno  primum 
fabulas  Naevius  docuerit;  Gellius  enim  nihil  dicit  nisi  „eodem- 
que  anno  Gn.  Naevius  poeta  fabulas  apud  populum  dedit." 
Idem  apertis  quidem  verbis  paullo  ante  dixerat  Livium  pri- 
mum omnium  Romae  fabulas  docere  coepisse,  qua  re  conicere 
quis  possit  hic  quoque  de  primis  Naevii  fabulis  Gellium  loqui; 
attamen  quum  paullo  post  tempus  tantum  indicet  quo  Plau- 
tus  in  scena  floruerit,  inde  eodem  iure  concludere  licet, 
Naevium  tunc  non  primum  docuisse  sed  in  scena  floruisse. 
Fortasse  enim  Varrò  certa  testimonia  habuit  quibus  fretus 
huic  anno  hanc  illamve  Naevii  fabulam  tribueret. 

Antequam  Naevius  fabulas  docuit  stipendia  meruit  bello 
Punico  primo1),  quod  bellum  quum  gereretur  annis  490  us- 
que  ad  513  Romani  vero  ante  annum  decimum  septimum 
arma  non  sumerent,  Naevius  natus  est  certe  ante  annum  496 
nisi  forte  quis  statuere  malit,  acerrimo  ilio  bello  etiam  ante 
aetatem  lege  praescriptam  pueros  ad  arma  esse  convocatos. 
Sed  alia  ratio  accedit  qua  definire  licet  quo  tempore  Naevius 
natus  sit. 

Cicero2)  enim  dicit,  Naevium  senem  gavisum  esse  suo 
bello  Punico,  quum  vero  senex  nemo  a  Cicerone  nominetur 
nisi  sexagenarius 3),  Naevius,  qui  mortuus  est  anno  550, 
natus  est  aut  anno  490  aut  ante  hunc  annum ,  quam  ob  rem 
Ritschelius  quoque  eum  natum  autumat  inter  annos  480 
et  490  4). 


J)  Geli.  N.  A.  17,  21  —  2)  Cic.  Cat.  M.  14,  59.  —  3)  cf,  Ritschelii 
Par.  p.  62.  cf.  Varronera  apud  Censor.  de  die  nat.  14.  —  *)  cf,  Ritschelii 
par.  p.  50.  Mommsenius  hist.  Rom.  I*>  p.  880  Naevii  vitam  ponit  inter 
annos  490  et  560. 

Qui  Campanum  Naevium  esse  voluerunt,  eum  dicunt 
inter  cives  Carnpanos  militasse 2)  nos  qui  Romanum  euin 
fuisse  censemus,  legionibus  eum  adscribimus,  civem  vero  poe- 
tam  fuisse  certo  inde  colligitur  quod  stipendia  ilio  bello  meruit. 
Nonnulli  vero  viri  docti 2)  censuerunt,  Naevium  quod  sti- 
pendia meruerit  ipsum  suarum  fabularum  actorem  non  fuisse. 
Quam  sententiam  vereor  ne  incautius  protulerint.  Namque, 
ut  coneedamus  iam  tum  hominem  qui  in  scenam  prodisset, 
stipendia  merere  non  potuisse,  tamen  inde  quod  antea  sti- 
pendia meruit  concludi  nequit,  eum  postea  in  scenam  non 
prodiisse.  Sed  ne  id  ipsum  quidem  constat  quo  tempore 
lata  sit  illa  lex  qua  fabularum  actores  capite  deminuebantur. 
Me  ut  censeam  Naevium  suas  fabulas  egisse  movent  Livii 
verba3):  ,,idem  Livius  post  aliquot  annos  qui  ab  saturis 
ausus  est  primus  argumento  fabulam  serere  (idem  scilicet, 
id  quod  omnes  tum  erant,  suorum  carminum  actor)  dicitur 
etc."  Quo  loco,  si  quid  video,  Livius  non  potuit  dicere 
;>omnes  tum  poetas  carmina  sua  egisse"  si  statim  Naevius 
excipiendus  erat4).  Accedit  altera  ratio:  Ut  postea  videbi- 
mus  Naevius  saepe  principes  civitatis  laedebat,  quae  crimina 
ut  dilueret,  in  vincula  coniectus  duas  fabulas  scripsit.  Atqui 
verisimile  est,  Naevium  eiusdem  generis  carminibus  crimina 
diluisse  quo  antea  principes  laeserit,  ut  eosdem  palinodiae 
auditores  haberet,  qui  exprobrationes  audissent.  Itaque  si 
praecipue  in  scena  principes  laeserat 5)  non  video  quomodo 
hac  re  culpam  sibi  contraxerit,  nisi  ipse  in  scenam  prodibaL 
Namque  quum  aediles  curules  inde  ab  anno  541  fabulas  si 
non  emerent,6)  curarent  tamen  ne  quid   fabulae   orTenderent> 


*)  cf.  iSaebuhr.  II  Nota  105.  —  2)  cf.  Morams.  Ib  p.  8S0  nota.  — 
3)  Liv.  7,  2.  cf.  Euanthius  de  cora.  et  trag.  :  Latinae  fabulae  primo  a  Livio 
Andronico  scriptae  sunt  ad  cunctas  res  quum  etiam  tum  recentius  idem  et 
poeta  et  actor  fabularum  suarum  fuisset.  —  4)  Niebubrius  I  p.  543  N.  1078 
ceuset  Romanos  sine  ignominia  practcxtarum  et  togatarum  personas  agere 
potuisse.  —  5)  cf.  Koepkius  Eph:  LL.  A.  A.  1835  p.  1230.  —  6)  cf.  O^anu 
an.  cr.  p.  143  qui  propter  Festi  testimonium  s.  v.  scriba  censet  Livii  tem- 
pore poetas  non  argentimi  sed  aliud  pracrniuin   Eccepisse. 

hi  ipsi  rei  faciendi  erant  si  quid  eiusmodi  acciderat;  sed  si 
Naevius  ipse  agebat,  tum  quidem  facillime  hanc  illamve 
iniuriam  innectere  ex  tempore  potuit  propter  quam  poena  ei 
solvenda  erat 1). 

Restat  ut  de  ratione  disseramus  quae  intercesserit  inter 
Naevium  et  principes  civitatis,  qua  praecipue  apud  posteros 
notus  fuisse  videtur.  Gentem  Naeviam  plebeiam  fuisse  con- 
stata M.  enim  Naevius  tribunus  plebis  erat 2)  et  Cicero  Sex- 
tum  Naevium  hominem  humili  loco  natum  adpellat 3)  cuius 
familiae  si  Gn.  Naevius  erat,  quod  ne  statuamus  nihil  nos 
impedit,  inde  iam  concludere  licet,  illum  principes  civitatis 
odio  persequutum  esse,  quorum  nulli  se  gratia  devinctum 
sentiret,  quum  ceteri  poetae  qui  ilio  tempore  Romae  clari 
facti  sunt  magis  minusve  a  principibus  civitatis  beneficiis 
tenerentur.  Praecipue  vero  contra  duos  verborum  fulmina 
vibravit,  contra  Scipionem  et  contra  Metellum.  Quorum 
illum  quibus  verbis  Naevius  laeserit,  Gellius  memoriae  tra- 
didit4),  quum  enim  narrarit  P.  Scipionem  Africanum  maio- 
rem  Cartilagine  nova  expugnata,  virginem  Hispanam  in  vio- 
latane patri  reddidisse,  addit  :  „Nos  satis  habebimus  id  dicere, 
Scipionem  istum,  verone  an  falso  incertum,  fama  tamen, 
quum  esset  adolescens,  haud  sincera  fuisse  et  propemodum 
constitisse,  hosce  versus  a  Gn.  Naevio  poeta  in  eum  scriptos 
esse: 

Etiam  qui  res  magnas  manu  saepe  gessit  gloriose 
Cuius  facta  viva  nunc  vigent  qui  apud  gentes  solus  praestat 
Eum  suus  pater  cum  pallio  uno  ab  amica  abduxit."  5) 
Naevius  fortasse    hoc   versus  ilio  ipso  tempore  .protulit 
quo   fama    illius  facti    quod  Gellius  narrai  per   omnium  ora 


*)  Ut  post  multos  annos  atellani  principes  laeserunt  ex  tempore  cf. 
Sueton.  Calig.  27  etc.  cf.  Stievium  de  rei  scenicae  apud.  Rom.  origine 
Berol.  1828  p.  59.  —  2)  cf.  Lir.  38,  56.  — '■  3)  cf.  Cic.  prò  Qtiint.  3,  11.  — 
4)  cf.  Geli.  N.  A.  7,  8,  5.  —  5)  Versus  dedi  ex  recensione  O.  Ribbeckii 
com.  rell.  Naev.  ine.  fab.  IH,  quos  quum  antea  viri  docti  saturnios  esse  cre- 
didissent,  Klussmannus  et  Fleckeisenus  ep.  crit.  ad  M.  Hertzium  p.  29  ex 
comoedia  eos  sumptos  esse  viderunt. 

volavit,  tunc  enim  niaximi  momenti  hi  versus  erant.  Nec 
tamen  Scipionis  nomen  prostituit  Naevius *)  nec  facta  eius 
detrectavit,  sed  noluit  iuvenem  propter  tam  leves  res  in  coelum 
tolli  quem  ipse  sciebat  omnibus  naturae  humanae  vitiis  affec- 
tum  esse;  atque  inprimis  Graeci  mores  displicuerunt  poetae, 
hoc  enim  ostendit  pallium,  vestimentum  Graecum  quo  adoles- 
centeni  indutum  fuisse  dicit.  Et  nisi  leves  illius  mores  prae- 
cipue  inrisisset,  quid  retinuit  Naevium  quominus  in  Africani 
avunculos  inveheretur,  quos  tamen  omnino  intactos  reliquit.2) 
Àlii  quoque  versus  extant  quibus  _apparet,  non  propterea 
illuni  in  principes  esse  invectum  quod  principes  essent,  sed 
quod  novorum  morum  cupidi  viderentur.  Cicero 3)  enim 
refert  :  „quodsi  legere  aut  audire  voletis  externa,  maximas 
respublicas  ab  adulescentibus  labefactatas  a  senibus  susten- 
tatas  reperietis 

„Cedo  qui  vestram  rempublicam  tantam  amisistis  tam  cito? 
sic  enim  percontabantur,  ut  est  in  Naevii  poetae  Ludo,  res- 
pondentur  et  alia  et  hoc  inprimis: 

vProveniebant  oratores  novi  stulti  adulescentuli." 
quos    versus    etsi  e  Graeca    comoedia    sumpti    sunt,,    tamen 
Naevius  certe  rebus  Eomanis  aclaptavit. 

Itaque  non  solum  hoc  de  Graecorum  poetarum  more 4) 
fecit  quod  principibus  illusit  ;  sed  etiam  quod  antiquos  mores 
contra  novos  illorum  principuni  defendere  quam  maxime  cona- 
batur.  Attamen  postea  quum  videret  quanto  odio  Africanus 
contra  Poenos  pugnaret,  certe  Naevius  eum  persequi  desiit, 
quin,  ut  iam  diximus,  quum  Roma  pelleretur,  castra  eius 
sequutus  esse  videtur.  Neque  tamen  principes  quieto  animo 
sibi  obtrectàri  passi  sunt,  sed  effecerunt  ut  in  rincula  poeta 


*)  ,,Propemodnm  constitif;  dicit  Gellins.  —  2)  cf.  Kitsch,  par.  57.  cf. 
Cic.  Rep.  4  ap.  Aug.  C.  D.  2,  9:  „Sed  Periclcm  quum  iam  Bnae  civitati 
maxima  auctoritate  ....  praefaisset  violari  et  agi  in  scena  non  plus  decoit 
quam  si  Plautus  noster  Tohrìsset  aut  Naevius  Publio  et  Guaco  Scipioni  aut 
Caecilius  Marco  Catoni  maledicci  e."  —  5)  cf.  Cic.  Cat.  M.  G.  20.  cf.  Ril.bcck 
com.  reìl.  p.  14  s.  n.  ludus.  —  *)  cf.  Cieli.  3,  3,  15  qui  vetcrem  comoc- 
diam  intellegere  videtur. 

coniceretur,  quam  rem  Gellius  x)  narrat  hi sce  verbi s  :  „Sicut 
de  Naevio  quoque  accepimus  fabulas  eum  in  carcere  duas 
scripsisse,  Hariolum  et  Leontem,  quum  ob  assiduam  male- 
dicentiam  et  probra  in  principes  civitatis  de  Graecorum  poe- 
tarum  more  dieta ,  in  vincula  a  triumviris  coniectus  esset. 
Unde  post  a  tribunis  plebis  exemptus  est  quum  in  his  quas 
supra  dixi  fabulis  delieta  sua  et  petulantias  dictorum,  quibus 
multos  ante  laeserat,  diluisset." 

Quem  locum  plerique  viri  docti  sic  intellexerunt  ut  sta- 
tuerent,  Metellum  consulem,  de  quo  postea  loquemur,  Nae- 
vium in  vincula  conici  iussisse  anno  548.  Sed  haec  res  ad. 
modum  dubia  est,  quum  nulli  scriptores  certuni  quid  de  hac 
re  tradiderint,  nihil  enim  constat  quam  Metellum  minatum 
esse  saturnio  propter  saturnium;  Naevius  vero  non  propter 
saturnios  sed  propter  fabulas  in  carcerem  coniectus  esse  vide- 
tur,  in  quibus  id  temporis  saturnios  fuisse  nec  scimus 
nec  veri  est  simile.  Itaque  nemo,  credo,  obloquetur  si 
Naevium  ante  Metellum  consulem  in  carcerem  mittimus 
anno  544  vel  543  postquam  versus  illos  in  Scipionem  edidit. 
Quod  vero  a  triumviris  prehendebatur ,  non  indicat  peregri- 
nimi iìlum  fuisse,  sed  tantum  civem  infimi  ordinis  quum  hi 
quoque  in  triumvirum  essent  potestate 2).  Hi  igitur  poenis 
eum  affecerunt  quum  lege  duodecim  tabularum  iam  cautum 
esset,  ut  si  quis  populo  occentarit  carmenve  condiderit  quod 
infamiam  fecerit  fiagitiumve  alteri,  is  fuste  feriatur."  Diu 
eum  in  carcere  fuisse  inde  apparet  quod  duas  fabulas  ibi 
scripsit.  Dolores  vero  quos  ibi  passus  est  describit  Plautus, 
cuius  verba 3)  interpretes  de  Naevio  dieta  iure  arbitrantur 
freti JPauli  testimonio4)  qui  „Plautus,  inquit,  Naevium  poetam 
Latinum  barbarum  dicit." 

Plauti  autem  verba  haec  sunt: 


*)  cf.  Geli.  ib.  —  2)  cf.  Zumpt  ad  Cic.  Verr.  p.  36.  cf.  Klotz  ad  Cic. 
prò  Cluent  13,  p.  614.  —  5)  cf.  Plaut.  Mil.  Glor.  2,  2,  56.  Hinc  Windisch- 
manni  sententia  aliquam  veri  speciem  nanciscitur  qui  Militem  ante  550  ac- 
tara  esse  censet.  —  4)  cf.  Paul.  Festi  p.  36  M. 

„Nam  os  columnatum  poetae  esse  indaudivi  barbaro 
Cui  bini  custodes  semper  totis  horis  occubant." 

Post  longum  denique  temporis  spatium  tribuni  plebis 
eum  ex  vinculis  liberarunt,  fortasse  ipsa  plebe  tunc  poscente 
ut  suus  sibi  poeta  redderetur 1).  Sed  nec  principes  studia 
sua  mutaverant  -  nec  Naevii  antiquum  ingeniura  fustibus  vin- 
culisque  obtusurai  erat;  itaque  pulsus  est  Roma  factione 
nobilium  ac  praecipue  Metelli.2)  Metellos  enim  saepe  aNaevio 
lacessitos  esse  referunt  grammatici  3);  omnium  autem  illarum 
contumeliarum  unum  versiculum ,  quod  bonus  saturnius  esset, 
grammatici  nobis  servarunt: 

„Fato  Metelli  Romae  fiunt  consules4)"  cui  tune  Metellus 
consul  iratus  versu  responderat  senario  hypercatalecto  qui 
et  saturnius  dicitur: 

,JDabunt  malum  Metelli  Naevio  poetae5)."  Asconius  hos 
versus  laudat  ut  verba  explicet  quibus  Cicero  Q.  Metellum 
alloquitur:  „Nam  hoc  Verrem  dicere  aiebant,  te  non  fato, 
ut  ceteros  ex  vestra  familia,  sed  opera  sua  consulem  factum;" 
quo  loco  illud  „fato"  aperte  idem  sìgnificat  ac  „ fortuito". 
Itaque  interpretes  laborarunt 6)  ut  etiam  illuni  Metellum,  in 
quem  Naevius  scripsit,  fato,  id  est  ante  aetatem  lege  prae- 
scriptam,  ad  consulatum  accessisse  demonctrarent.  Sed  non 
video  cur  Verris  illi  sales  nostrani  interpretationem  restrin- 
gane ille  enim  facile  anceps  vocabulum  „fato"  quod  et  „per- 
niciei"  et  ,, fortuito"  significai,  in  suam  rem  vertere  potuit 
ut  opponeretur  verbis  „sua  opera";  nec  tamen  propterea 
Naeviani  versus   haec   sententia    fuit7).     Àc   profecto  male  a 


*)  Pahlius  de  fab.  Rom.  pali,  et  tog.  Berol.  1841  p.  39  falso  rìicit 
Naevium  bis  in  carcercm  esse  coniectum  primum  quidem  quum  Scipionem 
laesisset,  deinde  vero  quum  in  Metellos  inveetus  esset.  Ritterus  p.  332 
censet  tribunos  plebis  antea  non  intercessisse  ne  quid  gravius  Naevius  patere- 
tur.  —  2)  cf.  Hicron.  ad  Eus.  Chron.  01.  144.  —  3)  cf.  Terent  Maur.  p. 
2439:  Et  Naevio  poetae  sic  ferunt  Metellos  Quum  saepe  laedercntur  esse 
comminatos.  cf.  Atilius  Fort.  p.  2679.  —  4)  cf.  Atilius  p.  2698.  cf.  Piotine 
p.  2650.  —  5)  cf.  Ascon.  Ped.  ad.  Cie.  Vcrr.  1,  10.  —  *)  cf.  prae  ceteris 
Drumann.  hist.  Rom.  II  p.  17.  —  7)  Accedit  quod  ilio  tempore  lex  annaria 
nondum  lata  erat. 

MetelHs  respondebatur  „Dabunt  malum  Metelli  Naevio  poetae" 
si  ille  dixerat:  ^Fortuito  atque  casu  Metelli  consules  fiunt.'fc 
Si  vero  dixerat:  „Malum  Metelli  Eomae  dant  consules"  fa^ 
cetius  nihil  excogitari  potest  quam  breve  Metellorum  respon- 
sum, 

Asconio  igitur  teste,  Metellus  consul  huic  versili  Naeviano 
responderat  et  quum  anno  550  Naevium  pulsum  videamus 
Metellorum  factione,  iam  inde  apparet,  hunc  Metellum  fuisse 
Q.  Caecilium  Metellum  consulem  anni  548,  nec  opus  erit 
me  caussas  addere  cur  L.  Caecilium  Metellum  ,  Q.  patrem, 
fortissimum  virum  ab  Naevio  hic  lacessitum  non  esse  cen- 
seamus1).  Metellos  autem  maxime  oderat  poeta  fortasse  quod 
L.  Metellus  post  pugnam  Cannensem  anno  538  e  patria 
fugere  constituit,  cuius  frater  consul  ille  Q.  erat*  qui  ipse 
novos  Naevioque  invisos  mores  colait.  Quod  vero  Naevius 
de  consulibus  Metellis  non  de  consule  loquitur  nec  de  patre 
Metello  eiusque  filiis  cogitandum  nec  divinandum  de  futura 
Metellorum  gloria  erat.  Ilio  enim  ipso  tempore  Metelli 
maxime  florebant,  quum  tres  fratres  summis  honoribus  fun~ 
gerentur,  erat  enim  Q.  Metellus  anno  548  consul  et  M.  Me- 
tellus praetor,  L.  autem  Metellus  anno  540  quaestor  fuerat.2) 

Concidit  igitur  dubium  illud  quod  Zumptius 3)  de  Naevio 
illius  versus  auctore  movit,  qui  quum  videret  admirabilem 
illam  Metellorum  fortunam  anno  demum  611  coepisse,  cen- 
suit  hunc  versum  postea  a  grammaticis  fictum  esse  quippe 
qui  antiquum  Naevii  odium  in  Metellos  bene  nossent.  Sed 
eadem  fere  res  est  quam  supra  vidimus  quum  de  Naevii  ver- 
sibus  in  Africanum  scriptis  dicebamus,  qui  quum  antea  mag- 
nani iam  gloriam  nactus  postea  magis  celebraretur,  viri  docti 
in    maiorem    illam    gloriam    Naevianos    versus    conicere    vo- 


*)  cf.  Kitter  p.  331.  —  2)  Pluralis  numerus  in  Naevii  versu  optime 
quoque  explicatur  si  dixit  Naevius  „fato  est  Romae  quod  unus  e  Metellis 
consul  factus  est,  Metelli  igitur  ad  consulatus  honorem  adraittuntur.  — 
s)  cf.  Zumpt.  ad  Cic.  Verr.  p.  72.  Ilitterus  p.  329  versum  contra  Zumptium 
defendit,  quod  vero  illum  ex  bello  Punico  haustum  esse  existimat,  falli  tur 
ut  videbimus  si  de  ilio  Carmine  sermo  erit. 

luerunt.  Nobis  vero  propter  hanc  rationem  magnum  illud 
agmen  grarnmaticorum,  quamvis  levium  testium,  reicere  non 
licet,  secl  censemus  re  vera  poetarci  versu  laudato  Metellos 
laesisse,  qui  quomodo  hanc  iniuriam  ulti  èint  vidinius  ;  factione 
enim  connata  senem  ex  urbe  expulerunt,  scilicet  ut  Graecis 
moribus  locus  daretur  expellendus  erat  iìle  vir  qui  ne  aetatis 
quidem  suae  curarci  habuit  si  modo  Romanos  mores  ser- 
varet  *),  qui 

primores  populi  arripuit  populuraque  tributim 
scilicet  uni  aequus  virtuti  atque  eius  amicis. 2) 


De  poetae  gentilibus  quorum  magnus  numerus  inde  ab 
ilio  tempore  commemoratur  nihil  fere  addendum  est,  plerique 
enim  a  poeta  nihil  nisi  liberarci  linguam  haereditate  accepisse 
videntur.  Unus  tantum  isque  poetae  aequalis  Q.  Naevius 
Crista  anno  540  militia  laudem  meruit3),  idem  fortasse  cen- 
tuno contra  Capuanos  pugnavit,  543.  Alter  Q.  Naevius 
anno  560  Latinos  in  coloniam  deduxit 4)  coloniaeque  anno 
562  vibonem  deducendae  triumvir  erat5).  Tertius  denique 
M.  Naevius  tribunus  plebis  Scipionem  accusavit  a  569  quod 
corrumpi  sese  passus  esset  a  rege  Antiocho6).  Ceteros  om- 
nes  omittam  ne  etiam  scurrae  illius  Sexti  Naevii  pluribus 
verbis  mentio  facienda  sit,  sufficit  enim  addidisse  Naeviorum 
gentem  perdurasse  usque  ad  Quintiliani  aetatem  multisque 
in  inscriptionibus  Naeviorum  nomina  legi. 


2)  cf.  Hertz,  p.  235.  —  2)  verba  Horatii  de  Lucilio  Sat.  2,  1,  68.  — 
3)  cf.  Liv.  24,  20.  —  4)  cf.  Liv.  34,  53.  —  5)  cf.  Liv.  35,  40.  —  6)  cf. 
Geli.  N.  A.  4,   18,  3. 


DE  BELLO  PUNICO. 

1  lerumque  in  initiis  poesis  omnes  principem  illum  qui 
fonteni  Fegaseum  aperuit  sequuntur,  namque  componunt 
eosdem  versus  easdemque  carminum  leges  sibi  proponunt. 
Nec  certe  aliter  Romae  evenisset  nisi  extitisset  vir  qui  quum 
intime  Graecorum  studiis  inbutus  esset  tamen  Romanum 
ingenium  servavit  integrum  atque  incorruptum.  Itaque  quum 
Livius  carmini  epico  viam  aperuisset  vertenda  Odyssea  Ho- 
meri  in  linguam  Latinam ,  statim  aliud  insequutum  est  epos 
quo  non  solura  celebrabantur  res  illa  aetate  cum  summa 
gloria  a  populo  Romano  gestae  sed  etiarn  narrationes  illae 
fabulosae  innectebantur  quae  circa  urbis  originem  tamquam 
rami  ac  folia  circum  arboris  stirpem  sese  applicaverant.  Licet 
fabulosae  illae  narrationes  magna  ex  parte  a  Graecis  scrip- 
toribus  ortae  atque  e  Graecis  carminibus  ad  res  Romanas 
translatae  sint,  multae  tamen  longo  temporis  spatio  ab  ipsis 
Romanis  in  laudem  prìstini  illius  aevi  erant  inventae.  Has 
omnes  unus  poeta  collegit  vivoque  colore  ornatas  populo 
ostendit  memoriaeque  tradidit,  connectens  primam  urbis  ori- 
ginem cum  summo  virilitatis  flore. 

Gn.  Naevius  qui  ipse  bello  Punico  primo  stipendia  me- 
ruerat1),  postquam  multas  fabulas  Graeci,  nonnullas  Latini 
argumenti  dedit,  senex  fere,  scena  deserta  in  campum  pro- 
siluit    et    res    fortiter    a    Romanis   gestas    laudibus    ornavit. 


l)  Varrò  ap.  Geli.  N.  A.   17,  21,  45. 

Quid  eum  ad  hoc  opus  inpulerit  nesciinus  utrura  rerum  ges 
tarum  magnitudo  an  quod  ad  bellum  contra  Poenos  perse- 
quendum  animos  excitare  voluerit.  Senem  Naevium  iam 
fuisse  quum  hoc  Carmen  conderet  patet  ex  verbis  Ciceronis  x) 
qui  quum  exponit  etiam  senes  multis  rebus  gaudere,  exem- 
plum  addens  dicit  :  ,,Quid  in  levioribus  studiis  sed  tarften 
acutis?  Quam  gaudebat  bello  suo  Punico  Naevius,  quam 
Truculento  Plautus  quam  P§>eudolo"  quae  verba  totius  loci 
connexu  declarant  non  solum  gavisos  esse  senes  carminibus 
quae  iunvenes  fecissent  sed  etiam  senes  fecisse  bellum  et  fa- 
bulas.  Audacius  vero  Ritterus  2)  versu  in  Metellos  conscripto 
utitur  quo  demonstret,  Naevium  anno  548  bellum  Punicum 
edidisse,  praefractis  utpote  verbis  contendens  versum  illum 
esse  ex  bello  Punico  sumptum;  censet  enim  Naevium  quum 
alterum  consulatum  L.  Caecilii  Metelli  descripsisset  embolio 
quodam  delatum  esse  ad  eius  filium  consulem  anni  548.  Sed 
quibus  rationibus  illum  versum  in  bellum  Punicum  intrudat 
ipsi  lectores  iudicent.  Primum  enim  dicit,  quum  non  addatur 
Carmen  unde  hic  versus  haustus  sit,  sponte  notissimum  poetae 
Carmen  menti  obversari,  qua  ratione  si  vir  doctus  semper 
uteretur  omnia  fabularum  fragmenta  quae  nunc  incerto  loco 
vagantur  inferciret  in  Lycurgum  Danaenve,  si  tragica  sunt, 
si  vero  comoediam  sapiunt  in  Tarentillarn,  quam  rem  ne  ipse 
quidem  conabitur. 

Deinde,  inquit  Ritterus,  quum  saturnius  ille  versus  sit 
nec  saturnii  locum  habeant  in  Naevianis  fabulis,  quae  Graecis 
metris  conscriptae  sunt,  satirae  vero  carminave  obtrectatoria 
Naevii  nulla  memorentur,  nihil  restat  nisi  hoc  ut  sit  versus 
belli  Punici.  Saturnium  sane  cum  toto  grammaticorum  grege 
agnosco,  alterum  quoque  illud  cum  Rittero  contendo ,  in  fa- 
bulis Naevium  saturnio  non  esse  usum3),  at  quis  dixit  Rittero, 
Naevium  nulla  epigrammata  scripsisse  qui  sibi  ipse  in  sepul- 


!)  cf.  Cic.  Cat.  M.  14,  50.  —  2)  cf.  Ritter  Eph.  LL.  A.  A.  1841  p.  330. 
s)  Quamciuam  Osannus  an.  crit.  p.  6  Livium  et  Naevium  in  comccrìiis 
nonnunquam  saturniis  es^e   usos  existimat. 

chrum  epigramma  versibus  saturniis  scripsit?  Certe  igitur 
his  rationibus  non  efficitur,  anno  548  bellum  Punicum  esse 
editum.  Quin  si  rationem  verisimiliorem  sequimur,  melius 
se  res  habet,  si  uni  Naevii  versiculo  uno  versu  Metellus  res- 
pondit;  quod  si  statuimùs  simul  effugimus  omnes  illas  diffì- 
cultates  quibus  Ritterus  defatigatur  quum  censuerit,  Naevium 
in  primi  belli  Punici  descriptione  meminisse  consulis  anni  548. 
Nos  igitur  testimonio  Ciceronis  contenti  esse  debemus  ;  quodsi 
quis  cum  Rittero *)  statuere  vult  poetam  Carmen  coepisse 
medio  fere  bello  Punico  altero,  non  intercedo.  Ritterus  nempe 
quamquam  id  non  dicit  videtur  tamen  eam  rationem  sequi 
ut  statuat,  quum  Vergilius  duodecim  libros  duodecim  annis 
conscripserit  Naevio  quoque  ad  septem  libros  conscribendos 
septem  annorum  spatio  opus  fuisse,  quae  ratio  quam  debilis 
sit  vident  omnes,  quum  nec  magnitudinem  librorum  belli 
Punici  noverimus  et  eonstet  Vergilium  inaudita  '  tarditate 
usum  esse. 

Saturniis  versibus  Naevium  bellum  Punicum  scrìpsisse 
nisi  ipsa  fragmenta  iam  satis  demonstrant,  veterum  testi- 
monia docent.  Ennius 2)  enim  id  significare  videtur  quum 
Naevium  intellegens  dicit: 

„scripsere  alii  rem  vorsibus  quos  olim  Faunei  vatesque  canebant" 
et  Festus  3)  refert:  .,saturnii  appellantur  quibus  et  a  Naevio 
bellum  Punicum  scriptum  est  et  a  multis  aliis  plura  com- 
posita  sunt." 

Ipse  poeta  Carmen  composuit  uno  volumine  et  continenti 
scriptura4)  divisit  vero  in  septem  libros  G.  Octavius  Lam- 
padio,  qui  grammaticus  Sullae  tempore  Romae  florebat. 
Hanc  igitur  Octavii  recensionem  omnes  grammatici  qui  fru- 
stula   belli"  Punici    servarunt.  ante    oculos    habuisse  videntur. 

Nostrum  nunc  erit  quaerere  de  nomine  quo  Carmen  in- 
scriptum erat,    de  rebus  quas    complectebatur  de   earumque 


*)  cf.  Ritter.  1.  1.  p.  334.  —  2)  cf.  Ennii  fgt.  ree.  Vahl.  Ann.  7,  1.  — 
8)  p.  325  M.  —  4)  cf.  Sueton  de  Gramra.  2.  De  Lampadionis  divisione 
etiam  Nonius  loqui  videtur  s.  v.  septemfariam  p.   170  M. 

distributione,  postremo  de  loco  quem  tenet  Naevii  liber  in 
literis  Latinis. 

Atque  primum  quidem  ut  veruna  carminis  nomen  con- 
stituamus,  necessc  est  percenseamus  grammaticorum  testi- 
monia qui  Naevii  mentionem  faciunt,  quam  rem  sic  institi!  e- 
mus  ut  non  ipsos  locos  afferam  ubi  grammaticorum  verba 
leguntur  sed  ablegem  lectores  ad  Vahleni  recensionem  belli 
Punici  ubi  qui  vult  librorum  paginas  inspicere  potest.  Me- 
rito hic  primo  loco  ponitur  princeps  ille  Romanorum  gram- 
maticorum, Varrò,  qui  sexies  x)  versus  -saturnios  e  Naevii 
libris  nullo  carminis  nomine  addito  laudat,  sine  dubio  ex 
bello  Punico  exempla  hauriens,  uno  vero  loco  Naevii  bellum 
Punicum  opponit  Naevianis  fabulis2).  Gellius3)  quoque  narrat 
Varronem  dixisse  Naevium  bello  Punico  primo  stipendia 
meruisse  idque  ipsum  Naevium  dicere  in  eo  Carmine  quod 
de  eodem  bello  scripserit.  Varrò  igitur  Naevii  librum  appel- 
lat  „bellum  Punicum"  dicitque  bellum  Punicum  primum  in 
eo  esse  descriptum.  Cicero4)  Naevii  „bellum  Punicum" 
laudat.  Festus  quoque  solum  Naevii  nomen  saturniis  ver- 
sibus  addit  quinquies 5)  quocum  conferendi  sunt  duo  loci 
Pauli6).     Ex  ceteris  Festi  frustulis  haec  finguntur: 

[Nae]vius  belli  Pu[nici  libro]  cf.  Vahl.  ine.  8  [Naevius] 
qui  ait  in  belli  [Punici  libro]  cf.  Vahl.  ine.  12.  Naevius  de 
[bello  Puni]  co  cf.  Vahl.  ine.  16  inverso  vero  ordine  citat 
librum  semel 7)  „Naevius  in  cannine  Punici  belli".  Semel 
quoque  Ennium  prò  Naevio  nominat8): 

Apud  Priscianum  quater 9)  citatur  Naevius  in  Carmine 
belli  Punici  bis  Naevius  in  Carmine  belli  Punici  primo 10), 
tleinde  Naevius  in  TI  belli  Punici lr)  et  Naevius  in  Carmine 
belli   Punici   IT12);     addito    quoque   libri    numero    Charisius 


l)  cf.  Val)].  1,  11;  2,  4;  2,  5;  5,  1;  ine.  3;  ine.  11.  —  2)  cf.:  Valli, 
ine.  8.  —  s)  cf.  Geli.  N.  A.  17,  21,  45.  —  4)  cf.  Cic.  Cato  M.  14,  50.  — 
*)  cf.  Vahl.  3,  4;  3,  5;  ine.  6,  10,  15.  —  6)„ef.  Vahl.  3,  2.  ine.  6,  8;  — 
')  cf.  Vahl.  ine.  1.  —  8)  cf.  Vahl.  ine.  17.  —  9)  cf.  Vahl.  1,  8;  ine.  2, 
9,  13.  —  io)  cf.  Vahl.  1,  4;  1,  18.  —  »)  cf.  Vahl.  2,  6.  —  ")  cf.  Vahl. 
2,    1. 

citat  „Naevius  belli  Punici  libro  primo"  x).  Gellius  praeter 
eum  locum  quo  Varronis  testimonium  de  Naevio  refert2), 
citat  ,,Naevius  in  libris  belli  Poenici" 3).  Macrobius  quem 
certo  scimus  Naevii  librum  in  manibus  Imbuisse,  quater  illum 
laudat  quum  dicit: 

„a  Naevio  est  ex  primo  libro  belli  Punici"  cf.  Vahl.   1,   10. 

et  „Naevius  belli  Punici  libro  primo"  cf.  Vahl.   1,   17. 

et  „Naevius  belli  Punici  libro  secundo"  cf.  Vahl.  2,  7. 

et  „Naevius  poeta  in  bello  Punico"  cf.  Vahl.  ine.  4. 
Servius  ter4)  N&evii  nomen  solum  exhibet  appositis  sa- 
turniis  versibus,  deinde  laudat  „Naevius  bello  Punico"5), 
„de  Naevio  belli  Punici  libro" 6) ,  „Naevius  in  primo  belli 
Punici7),  „Naevius  belli  Punici  primo"8).  Lactantius  quo- 
que de  Naevio  in  libris  belli  Punici9)  loquitur  et  Donatus 
memorat  „Naevii  in  bello  Punico" 10).  Isidorus  denique  et 
Naevium  laudat11)  et  „Naevium  in  bello  Punico"12).  Postremo 
ut  ceterorum  grammaticorum  farraginem  omittamus  Nonii 
mentio  est  facienda  apud  quem  plurima  belli  Punici  frag- 
menta  dispersa  et  variis  modis  laudata  invenimus,  ibi  enim 
legimus;  „Nevius  Carmine  Punici  belli"13).  „Nevius  Poenici 
belli  lib.  VI"14).  „Nevius  belli  Poenici  lib.  II"15).  „Nevius 
belli  Poenici  lib.  III"16).  „Nevius  belli  Poenici  lib.  IV"17). 
„Nevius  belli  Poenici  lib.  VI."18)  et  „Nevius  belli  Poenici 
lib.  VII"19). 

Atque  liane  testimoniorum  molem  congessi  ut  si  quid 
dubii  de  carminis  nomine  existàt  statini,  id  corruat;  nunc 
enim  unusquisque  videt,  verum  carminis  nomen  nec  fuisse 
„liber  de  bello  Poenico"  nec  „carmenw,  sed  simplici  modo 
r/bellum  Punicum"  Naevius  carmen  suum  nominavit.  Nec 
proptera  quod  hic  illic  occurrit  nomen  inversis  vocabulis  serip- 


*)  cf.  Vahl.  3,  3.  —  I2)  ib.  7,  1.  —  3)  ib.  ine.  14.  —  4)  ib.  1,  5;  1, 
12;  2,  3.  —  5)  ib.  1,  7.  —  6)  ib.  1,  9.  —  7)  ib.  1,  16.  —  8)  ib. 
J,  6.  —  °)  ib.  1,  5.  —  10)  ib.  ine.  7.  —  u)  ib.  ine.  4.  —  12)  ib. 
ine.  5.  —  13)  ib.  1,  3.  —  14)  ib.  6,  4.  —  15)  ib.  1,  14  bis  —  1G)  ib.  2,  2; 
3,  1.  —  V)  ib.  4,  1  ;  4,  2;  4,  3:  4,  4.  —  lsj  ib!  6,  1  ;  6,  2  bis:  6,  3.  — 
19)  ib.   7,    1. 

tum  „Poenicum  bellum"  sequeiur  quis  liane  grammaticorum 
licentiam  tamquam  legem.  Postremo  etiam  cautum  est  ne 
quis  ex  Gelili x)  et  Ciceronis  2)  verbis  eruere  conetur,  carminis 
nomen  fuisse  „bellum  Punicum  primum"  namque  etsi  illud 
bellum  hoc  cannine  describebatur,  tamen  Carmen  inde  nomen 
non  accepit. 

Hoc  igitur  Carmen  ab  Octavio  Lampadione  in  septem 
libros  divisum  esse  narrai  Suetonius  cuius  cum  testimonio 
opti  me  congruit  quod  praeter  septimum  librum  nullus  maiore 
numero  insigni tus  laudatur.  Quas  vero  res  poeta  tractarit 
et  quo  rerum  ordine  usus  sit,  quantum  divinando  sana 
ratione  assequi  possumus,   tentabimus  exponere. 

Atque  primum  quidem  fragmenta  quae  primo  libro 
Vahlenus  collegit,  satis  ostendunt,  Naevium  narrasse  de  Ae- 
nea et  Anchisa  Troia  fugientibus  et  in  mari  errantibus  de 
Didone  et  Anna,  de  Sibylla  Cimmeria  cum  Aenea  colloquente. 
Deinde  fragmenta  secundi  libri  quem  Vahlenus  constituit 
mentionem  faciunt  Ammulli  regis,  Romuli,  Palatini  conditi 
et  Aventini. 

Tertio  libro,  si  Vahleni  recensionem  sequimur,  bello 
Poenis  indicto,  Marcus  Valerius  consul  partem  exercitus  in 
expeditionern  ducit,  mentio  quoque  facta  est  militum  qui  si 
commilitones  desererent,  cum  stupro  ad  suos  redituri  essent. 
Libro  quarto  transit  Melitam  exercitus  insulamque  populatur, 
pugna  anceps  describitur,  victoribus  caro  distribuitur.  De 
quinto  libro  nihil  constat,  Vahlenus  vero  in  hunc  librum 
ordinat  fragmentum  quo  dictator  curru  invehi  dicitur.  Sexto 
legimus,  septimum  decimum  annum  aliquos  homines  alicubi 
sedisse,  conteruntur  legiones,  convenit  ut  aliquis  regnum 
habeat,  Poenus  expectatur.  Libro  septimo  denique  Kaevius 
sui  mentionem  iniecit,  pacis  conditiones  feruntur.  Ex  frag- 
mentis  incerti  loci  nihil  concluditur  de  rebus  quae  narrantur, 
mentio  tamen  inicitur  hostium  qui  fame  cruciantur,  un  vis 
aeratae  quae  comparatur,  incendii,  Samnitium,  aliarum  rerum 


J)  cf.  Geli.  N.  A.    17,   21,  4  5.   —   2)  cf.   Ciò.  Brut.    19,   U. 

quas    quo   loco   ponamus   nunc   quidem  in  incerto  relinquen- 
dum  est. 

Iam  quaeritur  .qua  ratione  res  narratae  divisae  fuerint 
in  libros,  qua  in  re  constituenda  etsi  satis  debilia  sunt  gram- 
maticorum  testimonia  quuin  facillime  per  tot  saecula  numeri 
lìbrorum  mutati  sint,  tamen  hi  soli  auctores  esse  possunt 
solique  duces  quos  nisi  de  gravissimis  caussis  deserere  non 
licet.  Hos  igitur  si  sequimur  hanc  fere  librorum  speciem  in- 
veniemus  in  quam  reliqua  fragni enta  suis  quaeque  locis  in- 
serere  possumus. 

Lib.   I. 
Ei  venit  in  mentem  hominum  fortunas  (cf.  Vahl.  ,1,  4). 
Eorum  sectam  secuntur  multi  mortales 

—  —   —  __  Multi  alii  e  Troia 
Strenui  viri  —   —  —   —   —   —   — 

Ubi  foras  cum  auro  illuc  exibant  (cf.  Vahl.  1,  6) 
Venus  Troianis    tempestate  laborantibus    cum  Jove  queritur 
et   secuntur   verba    Jovis   Filiam    consolantis    spe   futurorum 
(cf.    Vahl.     1,    10)    Prochyta    .    .    hanc   Naevius   de    cognata 
Aeneae  nomen  accepisse  dicit.     (cf.  Vahl.  1,   16) 

Silvicolae  homines  bellique  inertes  (cf.  Vahl.   1.  17) 

Inerant  signa  expressa  quo  modo  Titani 

Bicorpores  Gigantes  magnique  Atlantes 

Runcus  ac  Purpureus  filii  terras.     (cf.  Vahl.   1,   18) 

—  —  —  Marcus  Valerius  consul 

Partem  exerciti  in  expeditionem  ducit  (cf.  Vahl  3,  3) 

Lib.  II. 
Blande  et  docte  percontat  Aeneas  quo  pacto 
Troiam  urbem  liquerit  (cf.   Vahl.   1,   14) 
lamque   eius    mentem    fortuna   fecerat   quietem 

(cf.  ,Vahl.  2,   1) 
Prima  incedit  Cereris  Proserpina  puer  (cf.  "Valli.  2,  6) 
Dein  pollens  sagittis  inclutus  arquitenens 
Sanctus  Delphis  prognatus  Pythius  Apollo,   (cf.  Vahl.  2,  7.) 

Lib.  III. 

Postquam  aves  aspexit  in  tempio  Anchises 

Sacra  in  mensa  Penatium  ordine  ponuntur 

Auratamque  inmolabant  victimam  pulcram  (cf.  Vahl.  1,  2) 

Manusque  susum  ad  coelum  sustulit  suas  rex 

Amulius  gratulatur  divis  (cf.  Vahl,  2,  2) 

Simul  atroeia  porricerent  exta  ministratores  (cf.  Vahl.  3,  1.) 

Lib.  IV. 

Transit  Melitam  Romanus  insulam  integram  omnera 
Urit  populatur  vastat-rem  hostium  concinnat  (cf.  Vahl.  4,  1) 
Vicissatim  volvi  victoriam  (cf.  Vahl.  4,  2) 
—  —  —   —   —  veruni  praetor 

Advenit  auspicavit  auspicium  prosperum  (cf.  Vahl.  4,  3) 
Eam  carnem  victoribus  danunt  (cf.  Vahl.  4,  4). 

[Lib.  V.] 
Lib.  VI. 
Septumum  decumum  annum  ilico  sedent  (cf.  Vahl.  6,  1) 
Superbiter  contemptim  conterit  legiones  (cf.  Vahl.  6,  2) 

-   —  —  —  —  convenit  regnum 
Simul  atque  locos  ut  haberet  (cf.  Vahl.  6,  3) 
Censet  eo  venturum  obviam  Poenum  (cf.  Vahl.  6,  4) 

Lib  VII. 

Id  quoque  paciscunt  moenia  sint  Lutatium  quae 

Reconcilient:  capti vos  plurimos  ideni 

Sicilienses  paciscit  obsides  ut  reddant  (cf.  Vahl.  7,  2) 
Haec  fragmenta  si  inspicimus  primo  obtutu  apparet  M. 
Valerii  locum  non  esse  in  libro  in  quo  de  Anchisa  et  Aenea 
sermo  est,  namque  Naeviurn  primo  libro  non  iam  ad  ipsum 
bellum  pervenisse  inde  colligitur  quod  etiam  in  altero  libro 
Aeneas  apparet.  Primo  igitur  libro  Aeneas  cum  Anchisa 
Troia  fugit,  tempestatibus  laborat,  Prochytae  insulae  nonicn 
dat,  venit  ad  silvicolas  homines  bellique  inertes.  Secundo 
libro  aliquis  blande  et  docte  percontatur  Aeneam,  quam  rem 
quum  sciamus  Naeviurn  Didonis  mentionem  fecisse  non  possu- 
mus  quin  ad  Didonem  referamus,  Carthagine  igitur  Aeneas 

moratur.  Tertio  libro  Anchises  auspicium  videt  et  Àmulius 
rex  gratulatur divis.  Quod  nisi  praeoccupato  iudicio  mutare 
volunius,  statuendum  est,  hoc  libro  Aeneam  cum  patre 
Anchisa  Italiani  venisse  et  res  in  Italia  gestas  fuisse  narratas, 
urbis  Romae  originerà,  alia.  Quarto  libro  res  gestas  bello 
Punico  invenimus,  narratur  enim  quomodo  Romani  Melitam 
insulare  depopulati  sint  octavo  belli  anno;  atque  haec  ipsa 
res  in  fine  huius  libri  narrata  esse  videtur,  ut  conicere  liceat 
viginti  tres  seu  quatuor  annos  belli  Poenici  ita  in  posteriores 
libros  fuisse  distributos,  ut  libri  IV,  V,  VI.  septenos  fere 
annos  complecterentur ,  septimus  vero  ipsum  belli  finem. 
Fragmenta  libri  sexti  complecti  videntur  foedus  cum  Hierone 
rege  ictum,  pugnam  qua  elephantes  Romanas  legiones  con- 
terunt,  deinde  sermo  de  Romanis  esse  videtur  qui  id  tem- 
poris  septimum  decimum  annum  in  Sicilia  sedebant.  Ultimo 
denique  libro  Lutatium  de  pace  cum  Poenis  agentem  poeta 
induxit.  Atque  hic  quidem  fortasse  quis  suspicari  possit, 
quum  finis  solum  in  hoc  libro  narraretur,  poetam,  ut  libri 
magnitudinem  cum  ceteris  aequaret,  absoluto  bello  Punico 
primo,  breviter  et  tamquam  in  transcursu  descripsisse  res 
inde  ab  ilio  tempore  usque  ad  aetatem,  qua  Carmen  edebat, 
gestas;  in  qua  opinione  firmare  eum  quodammodo  posset  ille 
versus  contra  Metellos  compositus.  Attamen  Naevii  liber 
etsi  annalibus  sermone  non  multo  praestitit,  compositione 
saltem  longe  diversus  ab  iis  fuisse  videtur,  neque  ullum  aliud 
extat  testimonium  quo  ad  eiusmodi  sententiam  perducamur. 
Quin  totum  illud  opus  optime  distributum  atque  in  se  per- 
fectum  omnes  alias  res  neglexisse  videtur  quae  non  intime 
connexae  essent  cum  bello  Punico. 

Quod  enim  Aeneae  errores  descripsit  non  aberravit  a 
recta  via,  quum  illi  errores  tamquam  semen  spargerent  unde 
post  multa  saecula  cruentus  ille  flos  belli  exortus  est.  Nec 
quidquam  praeter  hos  errores  et  praeter  Romae  Carthaginis- 
que  origines    attigisse  poeta  videtur x)   sed  stati m  ab  origine 

r)  MomiTisenus   Ib  p.   904    candem    sententiam    tuetur  dicitque  Ennium 
quoque  obscura  primae  reipublicac  tempora  omisisse. 

ad  ipsa  belli  Punici  initia  transiluit.  Narnque  propter  unum 
vocabulum  „Samnitea x)  nemo  totam  bellorum  cum  Samnitibus 
gestorum  seriem  in  nostrum  Carmen  inseret.  Simili  vero  ex 
caussa  qua  in  medio  Carmine  omnes  alias  res  omisit,  censea- 
mus  necesse  est,  illuni  cum  ipsa  pace  Carmen  simul  ac  belli 
descriptionem  fìniisse.  Nec  profecto  video  quomodo  poeta, 
qui  quatuor  libris  bellum  Punicum  primum  complexus  est, 
ultimo  libro  potuisset  etiam  brevissime  omnes  pugnas  omnes- 
que  casus  colligere  quibus  Roma  ad  ultimam  fere  pernici em 
propellebatur.  Àtque  inscribitur  sane  Carmen  „bellum  Pu- 
nicum" ut  ex  hac  parte  pateat  ut  etiam  secundi  belli  partem 
in  Carmen  nostrum  inferciamus,  sed  primum  tantum  bellum 
Punicum  a  poeta  descriptum  esse  nisi  hae  ipsae  rationes  satis 
evincimi,  ostendunt  duo  loci  Gelili  et  Ciceronis  quorum 
Gellii  quidem  testimonium  iam  supra  attulimus,  qui  Varronis 
verba  haec  fere  laudat,  Naevium  stipendia  meruisse  bello 
Punico  primo  idque  ipsum  Naevium  dicere  in  eo  Carmine 
quod  de  eodem  bello  scripserit.  Cicero 2)  vero  „sit  sane 
Ennius,  inquit,  ut  est  certe  perfectior:  qui  si  illuni  ut  simulat 
contemneret,  non  omnia  bella  persequens  primum  illud  Pu- 
nicum acerrimum  bellum  reliquisset."  Primum  igitur  bellum 
Punicum  eiusque  origines  Naevius  Carmine  descripsit,  nihil 
praeterea. 

Itaque  quum  fìnes  Naeviani  carminis  descripserimus  sin 
gulorumque  librorum  argumentum  grammaticorum  testimo- 
niis  exstruxerimus ,  licebit  iam  inquirere,  num  nonnullis 
fragmentis  quae  incertae  seclis  feruntur,  certuni  aliquem  lo- 
cum  designare,  possimus.  Est  hoc  quidem  hariolari,  nec  de- 
esse puto,  qui  haec  commenta  derideant,  sed  ut  illuni  qui 
per  ruinas  ambulat  sommare  non  dedecet  sic  ille  qui  frag- 
menta  tractat  parum  quid  fecerit  si  liane  rem  omnino  intactam 
reliquerit. 

Priusquam    autem    priorum    trium    librorum    fragmenta 
distribuamus,  circumspiciendum  est  quo  duce  in  multiplicibua 


*)  Vahl.  ine.    13.  —   '*)  cf.   Cic.  Brut,    18.   79. 

his  labyrinthi  viis  utarnur,  atque  nitro  se  offert  ille  qui 
Danten  per  inferni  tenebras  comitatus  est  Vergilius.  ,,Sane 
enim  adamat  poeta,  ut  ait  Servius1),  ea  quae  legit  diverso 
modo  proferre",  quam  rem  ut  demonstret  affert  locurn  quem 
Vergilius  ex  bello  Punico  expressit.  Idem  apertis  verbis 
testatur  Macrobius  2)  qui  dicit:  ,.ln  principio  Aeneidos  tem- 
pestai describitur  et  Venus  apud  Jovem  queritur  de  periculis 
filii,  et  lupiter  eam  de  futurorum  prosperitate  solatur.  Hic 
locus  totus  sumptus  a  Naevio  est  ex  primo  libro  belli  Pu- 
nici, illic  enim  aeque  Venus  Troianis  tempestate  laboran- 
tibus  cura  Jove  queritur  et  secuntur  verba  Jovis  filiam  con- 
solanti^ spe  futurorum. "  Quamquam  iidem  testes  qui  nobis 
Vergilium  ducem  dederunt  continuo  fere  spiritu  nos  admonent 
ne  nimis  illi  credamus,  quum  saepe  mutaverit  et  res  et  per- 
sonas  3)  cuius  rei  exemplum  luculentissimum  praebet  Servius  4) 
qui  dicit  in  Naevii  bello  Punico  Anchisae  et  Aeneae  mulieres 
noctu  Troia  egressas  esse,  quum  apud  Vergilium  nulla  fiat 
mentio  mulieris  Anchisae;  inde  non  solum  sequitur,  Vergilium 
eam  silentio  praeteriisse,  sed  etiam,  quum  ille  locus  Aeneidis  ita 
instructus  sit  ut  omnes  enumerentur  qui  tum  una  fugiebant, 
censendum  est,  ex  Vergilii  sententia  Anchisae  mulierem  om- 
nino  non  fugisse  cum  ceteris.  Et  profecto  mirum  esset  si 
Vergilius  semper  idem  narraret  quod  Naevius,  quum  constet, 
iìlum  multorum  librorum  lectione  inbutum  ad  suum  opus 
accessisse. 

His  praemissis  Naevii  disiecta  membra  trium  priorum 
librorum  illis  locis  Aeneidos  aptare  studebimus  qui  aut  ean- 
dem  aut  similem  rem  describunt.  Poeta  igitur  postquam 
Musas  invocavit  (cf.  Vahl.  1,  1.)  describit  nocturnam  fugam 
Aeneae  (1,  5.)  cuius  familiam  sequuntur  multi  alii  (1,  6  a.) 
qui  aurum  secum  portant  (1,  6  e).  Deinde  Aeneas  cum  patre 
Anchisa  per  mare  vehitur  atque  procellis  iactatur,  in  quo 
periculo  Anchises  Neptunum  precatur  (1,  8).     Aeneas  socios 


J)  cf.   Serv.  ad  Verg.  Aen.    1,   797.  —  2)  cf.  Macrob.   Sat.   6,  2,  30.  — 
3)  cf.  Macrob.  Sat.   6,  2,  30.   —  4)  cf.  Serv.  ad  Verg.   Aen.  3,    10. 

ad  tolerandos  labores  cohortatur  (1,  9).  Sicut  in  Aeneide 
pluribus  tempestatibus  Aeneas  laborat,  in  bello  Punico  idem 
statuere  licebit,  ut  alia  fortasse  tempestate  Venus  Jovem 
patrem  oret  ut  Troianos  servet  (1.  10).  Haec  patrem  suum 
supremum  adpellat  (1,  11)  eumque  hortatur,  se  eius  esse 
progeniem  (ine.  1.  cf.  Verg.  Aen.  1,  250  Nos  tua  progenies). 
Vergilius  Aeneam  primo  statini  cursu  usque  ad  Siciliae  oram 
pervenisse  narrat,  idem  iter  Naevianus  Aeneas  fecit,  de  cuius 
cognata  Prochyta  insula,  prope  Italiam  sita,  nomen  accepit 
(1,  16)  in  illa  insula  fortasse  erant  illi  homines  silvicolae 
bellique  inertes  (1,  17)  nam  ne  de  Italiae  aut  Libyae  populis 
cogitemus  vetant  multi  loci  Vergiliani  quibus  illae  gentes 
bellipotentes  nominantur.  Restai  fragmentum  primi  libri 
decimum  octavum,  ubi  poeta  de  signis  loquitur  quae  alicui 
rei  inerant  expressa.  Klussmannus  x)  quum  primum  cogitarit 
de  Aeneae  navibus,  censet  tamen,  imagines  navibus  non  in- 
primi sed  aclfigi.  Attamen  quum  unam  tantum  navem  Aeneas 
habuerit  omnino  de  signis  navibus  Aeneae  inpressis  nullus 
sermo  est.  Magis  vero  placet  Klussmanno  alia  explicatio  qua 
statuit,  poetam  imagines  describere  quae  viderit  Aeneas  Car- 
thagine  in  tempio  Junonis,  quae  res  nobis  quoque  probatur 
considerantibus  eandem  rem  in  Aeneide  occurrere,  in  fine 
fere  primi  libri,  ubi  Aeneas  res  Troiae  gestas  in  tempio 
pietas  adspicit;  atque  profecto  Atlas,  quem  nominat  frag- 
mentum iìlud  de  quo  loquimur,  in  Libyae  finibus  optimum 
locum  invenit.  Hoc  si  ita  est,  primus  belli  Punici  liber  simili 
fere  modo  finitur  quo  primus  liber  Aeneidis,  narratur  enim 
Aeneam  Cartha^inem  venisse. 

In  secundo  libro ,  ut  supra  exposuimus ,  res  Carthagi- 
nienses  exornantur.  In  Vergilii  Aeneide  ipsa  Venus  Punica 
fata  fiìio  evolvit  narratque  res  a  Didone  gestas;  simile  quid 
fortasse  in  Kaevii  cannine  erat,  nam  Naevius  quoque  dixit 
cuius  filiae  fuerint  Anna  et  Dido  (cf.  Vahl.  1,  12).  Deinde 
Aeneas  quum  ipsam  Didonem  videret  eiusque  miteni  animum 

r)  p.   46. 

sentirei.,  quieto  est  animo  (2,  1)  inviiatur  a  Didone  instruun- 
turque  epulae  (1,  13).  Aeneas  jubet  a  navi  sibi  afferri  vestem 
quam  Didoni  daret  (ine.  4  cf.  Verg.  Aen.  1 ,  650).  Postea 
Dido  eum  percontatur  quo  modo  Troia  venerit  (1,  14).  Ae- 
neas et  errores  brevi  enarrai  et  ultimae  noctis  labores  ex- 
ponit  qua  in  narratione  cuncti  Dardanidae  simul  inter  se 
rumitant  (ine.  6  cf.  Aen.  i,  5/60);  in  hac  nocte  Venus  nebu- 
lam  qua  plerumque  oculi  hominum  offusi  sunt,  ab  Aeneae 
oculis  dempsit  ut  deorum  numina  videret  quae  Troiani  ever- 
terent  (2,  6  et  7  cf.  Aen.  2,  612).  Graeci  totam  urbem 
atque  inprimis  Priami  domum  delent  (ine.  2).  Deiphobi 
quoque  domum  Vergilius  (Aen.  2,  311)  dicit  amplam  ruinam 
dedisse  Volcano  superante,  cum  qua  re  conferri  potest  Naevii 
fragmentum  ine.  10.  Simili  audacia  fragmentum  ine.  12 
„quam  liquidimi  aninem"  inserimus  in  illum  locum  ubi  Ae- 
neas dicit  sibi  penates  attigisse  nefas  esse  donec  se  flumine 
vivo  abluerit  (cf.  Aen.  2,  720).  Praeter  haec  videntur  Car- 
tilagini s  initia  atque  opes  et  Didonis  amor  erga  Aeneam  in 
hoc  libro  descripta  fuisse. 

Libro  tertio  Aeneas  iter  pergens  venit  ad  litus  Italicum 
ubi  augurium  accipit.  Recte  enim  fragmentum  1,  2  hoc  loco 
posuisse  Klussmannus  videtur  obsequutus  codicum  auctoritati, 
quam  rationem  Vahlenus,  nulla  causa  addita,  vituperai.  Bene 
enim  iam  Klussmannus  animadvertit  simile  augurium  inveniri 
apud  Vergilium x) ,  ubi  apud  Misenum  promontorium  omen 
accipit  Anchises  prope  templum  ;  in  qua  re  utriusque  poetae 
narratio  eo  tantum  differt  quod  Vergilius  equorum,  Naevius 
avium  omen  oblatum  esse  narrai. 

In  eodem  libro  Naevius  Rornae  explicat  originem,  Ro- 
mulus  oritur  ex  Uia,  Aeneae  filia  (2,  3),  Amulius  rex  Albae 
Longae  sororis  filium  repertum  esse  gaudet  (2,  2)  Romulus 
Aventinum  (2,  4)  et  Palatinum  (2,  5)  condii.  Multa  quoque 
sacrificia  sine  dubio  hoc  libro  instituebantur  quorum  uni  tri- 
buimus  atrocia  exta  quae  mernorantur  fragmento  3,  1. 


x)  cf.  Aeri.  3,  540. 


31 

Haec  fere  de  tribus  prioribus  libris  scimus,  quibus  con- 
tinebantur  origines  illorum  populorum  quos  ceteris  libris  de 
re  ac  vita  depugnantes  in  ter  sese  videmus. 

Libro  quarto  enim  bellum  indicitur  a  fetialibus  qui  seo- 
pas  atque  verbenas  portant  (3,  2)  Marcus  Valerius  consul 
partem  exercitus  in  Siciliani  transmittit  (3,  3).  Postea,  Re- 
gulo  consule,  Meìitam  insulam  transit  exercitus  eamque  po- 
pulatur  (4,  1)  ibi  fortasse  capiuntur  greges,  quorum  carnem 
victores  comedunt  (4,  4).  Reliqua  huius  libri  fragmenta  res 
a  Regulo  in  Africa  gestas  significant;  faustis  auspiciis  dux 
milites  in  proelium  conmittit  (4,  3)  volvitur  Victoria  nunc 
huc  nunc  illuc  (4,  2)  pars  exercitus  iam  ab  hostibus  circum- 
venta  est,  qua  in  necessitate  cohortatur  dux  milites  ne  dese. 
rant  commilitones  (3,  5)  omnes  vero  mori  malunt  quam  cum 
infamia  ad  suos  redire  (3,   4). 

Quinto  libro  certis  numeris  nulla  fragmenta  tribuuntur, 
quum  vero  liber  quartus  octo  fere  annorum  spatium  com- 
plexus  sit,  credibile  est,  librum  quintum  non  multo  minus 
temporis  spatium  continuisse,  quae  res  etsi  fìrmis  rationibus 
demonstrari  nequit,  fulcittir  tamen  libri  sexti  fragmento  1 
„septumum  decumum  annum  ilico  sedentu  quod  melius  ex- 
plicari  non  potest  quam  si  intellegitur  de  Romanis  qui  tot 
annos  in  Sicilia  tum  sederant.  Complectebatur  igitur  hic 
liber  omnia  illa  damna  rei  navalis  quae  passi  sunt  Romani 
usque  ad  annum  505.  Itaque  ad  hunc  librum  fortasse  de- 
legare licet  fragmentum  ine.  17  „apud  emporium  in  campo 
hostium  prò  moene*'  quo  videntur  significari  coss.  Gn. 
Servilius  Caepio  et  G.  Sempronius  Blaesus  qui  anno  501 
aliquot  urbes  Africae  ceperunt.  Fragmentum  vero  5,  1  recto 
Ribbeckius  a)  ifrter  comica  fragmenta  reposuit. 

Liber  sextus  ultimos  fere  belli  annos  continet.  Fragmen- 
tum 1  in  initio  huius  libri  fuisse  videtur  quum  quandam 
prohoemii  speciem  prae  se  ferat.  Deinde  foedus  cum  Ilierone 
anno  506  ictum  subauditur  (6,  3)  Fragmentum   2  ad  Hamil- 


*)  cf.  Ribbeck  coro.  rei.  Nnev.  ine.  fub.   2  p.  21. 

careni  referimus  qui  Eomanas  legiones  ubicunque  facultas 
oblata  est,  carpebat;  ad  idem  fere  tempus  pertinet  frag- 
mentum  ine.  9  „fames  acer  augescit  hostibus"  videtur  enim 
innui  illa  Gallorum  manus  quae  quum  ab  Hamilcare  in 
Eryce  oppugnaretur,  acerrima  fame  cruciabatur.  Anno  deni- 
que  512  Romani  iterum  classem  exstruere  ausi  sunt,  quae 
res,  ni  fallor,  describitur  fragmento  ine.  *3;  cum  hac  obviam 
it  Lutatius  Poenis  (6,  4)  eosque  inprudentes  quum  multis 
navibus  onerariis  ad  Siciliani  veherentur,  vicit  atque  fugavit 
prope  Aegusam  insulam  (ine.  5). 

Septimo  libro  ultimus  belli  annus  continetur  variaeque 
conditiones  quae  de  pace  ferebantur  exponuntur.  Quae  res 
si  cui  minor  videtur  quam  qua  totus  liber  compleatur,  licebit 
iili  statuere,  Naevium  capita  rerum  iterum  ante  oculos 
posuisse  atque  considerasse  gravissimos  belli  labores  et  fructus 
pacis  desideratae.  Plerique  viri  docti  in  ipso  fine  totius  operis 
ponunt  illum  locum  quo  Naevius  sui  ipsius  mentionem  fecit 
(7,  1)  sed  cavendum  est  ne  nimiam  Sachsii  nostri  simili tudinem 
efticiamus,  multo  enim  est  verisimilius  Naevium  in  initio 
libri  exposuisse  rationem  qua  ad  scribendum  inpulsus  sit 
quam  illa  ratione  totum  opus  in  arena,  ut  ita  dicam,  defluxisse. 
Quam  sententiam  optime  probat  quod  etiam  Ennius  in  initio 
annalium  narravit,  Homerum  in  somnio  sese  esse  adhortatum 
ut_conponeret  annales. 

Descripsimus  iam  totius  operis  Naeviani  conpositionem 
in  qua  plerisque  fragmentis  suum  designavimus  locum;  cetera 
vero  ita  sunt  instructa,  ut  ubique  fere  inseri  possint,  quare 
hanc  rem  arbitrio  lectoris  relinquimus  quem  certe  non  fugit 
etiam  illorum  fragmentorum,  quae  disposuimus,  nonnulla  aliis 
locis  poni  posse,  sed  longum  est  nimisque  ab  re  nostra 
alien um  anxio  animo  pensare  quid  magis  minusve  sit  pro- 
babile. 

Quodsi  tribus  prioribus  libris  dedimus  Aeneae  errores 
originesque  urbium,  doleo  me  a  doctissimi  viri  Vahleni 
aliorumque  ratione  dissentire.  Quum  enim  Klussmannus 
quoque  tertio  libro  Anchisae  mentionem  inseruerit,  Vahlenus 

(ad  fgt.  1,  3)  praefracto  iudicio  illam  sententiam  reiecit 
totamque  rem,  ut  vidimus,  ita  instituit,  ut  primo  libro 
Aeneae  errores,  altero  Romae  primordia  narrentur.  Quam 
rationem  cur  sequi  non  potuerim,  apparuit,  credo,  ex  iocis 
grammaticorum  supra  allatis,  quorum  testimoniis  etsi  parva 
fides  habenda  est,  tamen  ita  instituta  est  studiorum  nostro- 
rum  ratio  ut,  nisi  hac  auctoritate  contenti  sumus,  destitua- 
mur  omni  certa  ratione  ac  via.1) 


Utrum  sermo  Naevianus  multo  praestiterit  Liviano 
annon,  numve  longe  relictus  sit  ab  Ennio,  nunc  nemo  di- 
iudicabit  quum  sine  dubio  fragmenta  ex  ilio  tempore  servata 
multis  modis  postea  usu  loquendi  mutata  sint;  nec  propterea 
quod  grammatici  saepius  e  Naevii  quam  e  Livii  libris  an- 
tiqua vocabula  afferunt,  concludere  licet,  Naevium  magia 
antiquitatem  servasse  quam  Livium;  quo  diligentius  enim 
scriptores  legebant  eo  plura  exempla  ex  iis  hauserunt.  Ne 
de  versibus  quidem  certa  stat  sententia  quum  Vahleni  pul- 
cerrimi  saturnii  magis  fortasse  Vahleniani  sint  quam  Naeviani. 
Attamen  crediderim  Naevii  versus  non  cessisse  Livianis, 
quum  Naevius  uteretur  et  patria  lingua  et  post  Livii  curas 
scriberet.  Grammaticos  quoque  Livii  versus  saturnios  Nae- 
vianis  posthabuisse  patet  ex  Diomedis  2)  verbis  qui  Naevium 
invenisse  saturnium  versum  in  honorem  dei  dicit  et  ex  Plotii 
loco,  qui,  omisso  Livio,  Naevium  saturniorum  auctorem 
nominat. 3)  Itaque  si  Atilius  Fortunatianus 4)  vix  unum 
alterumve  bonum  versum  apud  Naevium  reperisse  sibi  visus 
est,  hoc  certe  magis  Atilii  quam  Naevii  vitium  fuit.  Nec 
propterea  quod  Ennius  saturnios  versus  nominat  quos  olim 
Fauni  vatesque  canebant5)  aut  quod  Horatius  saturnium 
horridum  et  grave  virus  adpellat G)  statuimus  illos  qui  hoc 
metro    usi   sint,    inconditos    versus    pepìgisse,     namque    illi 


*)  Hermannus  quoque  elem.  p.  629  non  audet  in  hac  re  librorum  fidem 
spernere.  —  2)  cf.  Diomerìes  p.  512  K.  —  3)  cf.  Flotius  p.  2650  P.  — 
4)  cf.  p.  2679  P.  —  5)  cf.  Vahl.  Enn.  ann.  7,  1.  —  «)  cf.  Hor.  epp.  2, 
1,   156. 

acerrimi   critici  omnino   metrum   saturnium   prae  hexametrò 
sprevisse   videntur.     Acerbius   vero  nostrum  erit  iudicium  si 
ad  ipsam  artem  poeticam   animum   advertimus    qua  Naevius 
res  describendas  ornavit.     Quum  enim  in  fragmentis  nullum 
appareat  lumen  orationis,    videtur   annalium   fere   modo   res 
una  alteri  annexa  atque   adserta   fuisse   ut  non    poetam   sed 
balbutientem  historicum  audire  nobis  videamur.    Itaque  non 
reprehenderim    acerbum   id   quidem   Teuffelii   iudicium1)   qui 
opus   Naevii    ieiunum    adpellat    meramque    prosam   versibus 
adstrictam,  in  qua  color  qui  dicitur  poeticus  hic  illic  tantum 
adpareat  in  descriptionibus.     Ingeniose   quoque  Th.  Momm- 
senus  2)  Naevii  versus  quos  dicit  semiprosaicos  comparat  cum 
carminibus  quibus  medio  aevo  annales  quos  chronica  dicimus 
conscribebantur  ;»  cui   sententiae   ipse    Cicero   adsentitur    qui 
quod  in  Bruto  19,*  74  dicit:    ^tamen  illius  quem   in   vatibus 
et   Faunis    numerat  Ennius    bellum  Punicum  quasi  Myronis 
opus  delectat,"    latius    exponit   in   Bruto    18 *   70   ubi  Grae- 
corum  signa  inter  sese  comparans  dicit  ,,quis  .  .  non  intellegit, 
Canachi  signa   rigidiora  esse  quam  ut  imitentur  veritatem? 
Calamidis   dura    illa    quidem    sed    tamen   molliora  quam  Ca- 
nachi:   nondum  Myronis    satis    ad   veritatem    adducta,    iam 
tamen  quae  non  dubites  pulcra  dicere."     Unde  adparet,  ipsi 
Ciceroni  qui  totam   fere  Latinam  antiquitatem   studiose  lau- 
dare solet,   aliquem  scrupnlum  iniecisse   belli  Punici   poesin. 
Eecte  quoque  Diomedes3)   iudicavit,    qui,  quum  dicat,   epos 
Latinum    primum   digne   scripsisse  Ennium,    silentio   indicat, 
Naevium  non  ita  digne  scripsisse.     Sed  deficiat  licet  ars  or- 
nandi,    duae    saltem    res    eaeque   summi    momenti  laudandae 
sunt  in  Naevii   Carmine  nempe  quod  Naevius  primus  patrias 
res  Carmine  composuit  et  quod  ingeniose  totam  digessit  ma- 
teriam   ut  unum    Carmen    efficeretur.      Quidquid    enim    viri 
docti     disseruerunt    de    poetica     aut    ubertate    aut    orbitate 


2)  cf.  Pauli  enc.  real.  s.  v.  Naevius.  —  2)  Ib  p.  898.  Winkelmannus 
(Wilkius)  in  novv.  ann.  1833  suppl.  II  p.  559  sermonem  quoque  duriorem 
quam  Ennii  fuisse  dicit.  —  8)  p.  480  P. 

ingenii  veterum  Romanorum,  nullum  certuni  extat  testimo- 
niura  ante  Livium  continua  atque  polita  carmina  Romae 
fuisse.  Livius  vero  primus  epicum  Carmen  condidit  vertenda 
Odyssea  Homeri  quod  quum  vidisset  Naevius  elatus  rei- 
publicae  Romanae  magnitudine  iam  tum  felicem  illam  aleam 
iecit  ut  auderet  vere  Romanum  condere  Carmen,  quo  in 
Consilio  nullis  opibus  adiutus  solus  propriam  ingrediebatur 
viam.  Atque  sic  idem  poeta  eodem  Carmine  et  Odysseam 
et  Iliadem,  ut  ita  dicam,  Romanam,  errores  et  bellum  civibus 
suis  dare  conatus  est.  Qua  in  re  si  quis  vituperaverit  quod 
ab  ovo  coeperit  poeta,  certe  excusationem  habebit  ipsa  ma- 
teriae  natura,  namque  ipse  Naevius  quodammodo  sensisse 
videtur,  bellum  Punicum  non  esse  simile  bello  Troiano,  quum 
et  mythis  et  heroibus  careret  belli  Punici  aetas. 

ltaque  fausto  animi  impetu  trahebatur  ad  illud  tempus 
quod  carmini  epico  proprium  tribuebat  colorem.  Quin  ipsa 
Romanarum  literarum  indole  ad  Aeneam  delatus  esse  poeta 
videtur.  Quum  enim  Livius  ante  paucos  annos  Ulixis  errores 
narrasset,  nihil  erat  propius  quam  ut  ducis  Romani  errores 
narrarentur. 

Caussa  vero  cur  non  Aeneidem  solam  scripserit  sed  parva 
quadam  Aeneide  absoluta  transgressus  sit  ad  bellum  Punicum, 
est  eadem  quae  in  Vergilii  Aeneidem  Marcelli  mentionem 
intrusit;  latet  enim  hoc  in  ingenio  Romano  ut  ubique  fere 
ad  res  sua  aetate  gestas  ducantur. 

Sed  quum  sic  aptissima  ratione  bellum  et  origo  belli 
connecterentur,  unum  quoddam  fuit  Naevii  opus,  qua  re  Nae- 
vius certe  Ennium  superavit,  licet  ille  praestiterit  et  versuum 
facilitate  et  elegantia  sermoni s. 

Iure  igitur  et  Naevius  hoc  Carmine  delectabatur x)  et 
postea  Cicero  dixit  Carmen  Naevii  eiusmodi  esse  quo  delec- 
taripossis;  quamquam  maiorem  laudem  poeta  sibi  comoediis 
meruit,  namque  et  ab  Hieronymo  nominatur  „Naevius 
Comicusa  et  solet  fere  cum  Plauto  componi. 


2)  cf.  Cic.  Cato  M.    14,  50. 

Quum  satis  iam  de  compositione,  argumento ,  indole 
belli  Punici  dixisse  nobis  videamur  transgredimur  ad  postre- 
mum  huius  quaestionis  locum,  quo  sedem  constituemus  quam 
Naevii  Carmen  in  literis  Romanis  tenuerit. 

Atque  a  Livio  quidem  Andronico  Naevium  ad  suum 
opus  conponendum  inpulsum  esse  et  temporum  ratione  et 
toto  poesis  genere  adparet.  Attamen  praeter  hunc  primum 
motum  Naevius  nihil  fere  Livio  debere  videtur,  quum  omnino 
aliam  rem  atque  Livius  tractarit.  llle  enim  Graecorum  vestigia 
premebat,  Naevius  vero  primus  condidit  epos  vere  Romanum1) 
quod  quum  Bergkius  propter  nimiam  ruditatem  postposuerit 
Livii  Odysseae,  hoc  opprobrium  egregie  refutavit  Hertzius2). 
Animadvertit   enim   vir  doctissimus,   illud  fragmentupi. 

„Namque  nullum  peius  macerat  homonem"  quod  Berg- 
kius Naevio  tribuerat  ligneumque  vocaverat,  non  esse  Naevii 
sed  Livii,  ut  omnino  relabatur  tota  vituperalo  si  quidem 
quis  propter  eiusmodi  minutias  alterutrum  poetam  aut  prae- 
ponere  aut  posthabere  potest.  Recte  enim  idem  Hertzius 
admonuit,  sese  in  paucis  fragmentis  Odysseae  et  belli  Punici 
omnino  non  videre  quid  intersit  inter  utriusque  carminis 
sermonem.  Id  quoque  iam  supra  attigimus,  Livii  Odysseae 
Naevium  fortasse  debere  quod  Aeneae  errores  tot  libris  ex- 
posuerit,  sed  satis  est  animum  ad  hanc  rem  advertisse,  quam 
intime  perscrutari  nemo  sanus  studebit. 

Deinde  quae  ratio  intercedat  inter  JSfaevium  et  Ennium 
Cicero  luculenter  exposuit3)  hisce  verbis:  „Sit  Ennius  sane, 
ut  est  certe,  perfectior  :  qui  si  illum  ut  simulat,  contemneret, 
non,  omnia  bella  persequens,  primum  illud  Punicum,  acer- 
rimum  bellum,  reliquisset.  Sed  ipse  dixit  cur  id  faciat: 
„Scripsere,  iirquit,  alii  rem  vorsibus  etc."  et  luculente  qui- 
dem scripserunt  etiamsi  minus  quam  tu  polite.  Nec  vero 
tibi  aliter  videri  debet,  qui  a  Naevio  vel  sumpsisti  multa  si 
fateris,  vel,  si  negas,  surripuisti."4) 

J)  vi.  Hertz.  1.  1.  p.  217.  —  2)  p.  235.  —  3)  Cic.  Brut.  19,  74.  —  4)  Cen- 
tra Niebuhrium  qui  in  scholl.  acc.  de  hist.  Rorn.  1,  24  censuerat  Ennium 
omnino  omisissc  bellum  Pinricum  primum,    disputai  Vahlenus  Enn.  p.   55. 

Qua  in  re  hoc  certe  Ciceroni  credimus  nonnullas  res 
Ennium  a  Naevio  esse  mutuatum,  quum  uterque  poeta  non- 
nunquam  eandem  rem  tractaret,  sic  enim  et  Naevius  et 
Ennius  Eomulum  Aeneae  nepotem  perhibent x)  et  uterque 
doctum  fuisse  Anchisen  adserit  2)  et  aliae  fortasse  res  utrique 
erant  communes.  Sed  quum  Ennius  primo  libro  annalium 
totam  historiam  urbis  conditae,  septimo,  atque  ne  hoc  qui- 
dem  toto,  ut  videtur,3)  bellum  Punicum  primum  descripserit, 
ubicunque  fieri  potuerit,  docemur,  Ennium  Naevio  suum  re- 
liquisse  campum.  Utrum  hoc  fecerit  propterea  quod  satis 
de  his  rebus  Naevius  scripserit  an  quod  noluerit  videri 
Naevium  defraudasse,  sub  indice  lis  sit.  Rationem  ipsam 
quae  inter  utrumque  poetam  intercedit,  bene  exposuit 
Vahlenus4)  qui  dicit  Ennium  si  cum  Naevio  convenisset 
paucis  absolvisse  quae  Naevius  tractasset,  magisque  eum  ver- 
sari  in  deverticulis  si  Naevius  res  graviores  occuparit. 5) 
Quin  si  recte  observavit  Vahlenus6),  Ennius  Didonis,  quam 
omittere  illi  licebat,  nullam  omnino  mentionem  fecit.  Quas 
res  si  consideramus  nimis  acriter  Cicero  in  Ennium  hoc 
loco  invectus  esse  videtur.  Sed  no£  quoque  aliquam  habe- 
mus  caussam  cur  Ennio  succenseamus ,  namque  hic  ipse 
Ennius  qui  Naevium  inter  Faunos  numerabat 7)  in  primis 
effecisse  videtur  ut  Naevii  bellum  paullatim  oblivioni  daretur; 
Ennium  enim  censebant  posteri  primum  ex  amoeno  Helicone 
detulisse  perenni  fronde  coronam 8)  et  Ennius  epos  Latinum 
primus    digne    scripsisse   iis    videbatur.  9)     Itaque    cum   ipso 


*)  cf.  Serv.  ad  V.  Aen.  1,  273.  —  2)  Hoc  elicitur  ex  schol.  Ver.  in 
Aeri.  2,  687.  p.  90  K.  —  3)  cf.  Vahl.  Enn.  p.  59.  cf.  Winkelm.  p.  5  61.  — 
4)  cf.  Vahl.  Enn.  p.  57.  —  5)  Eandem  rationem  ex.  gr.  inter  Plajtonis 
Menexenum  et  Pcriclis  orationem  funebrem  invenisse  mihi  videor,  quum 
enim  Socrates  eandem  fere  .rem  tractat  ac  Pericles,  quae  ille  exposuit, 
breviter  attingit,  in  locos  vero  apertos  orationem  effundit.  —  €)  Vahl.  Enn. 
p.  25.  —  7)  Num  verba  quoque  nonnunquam  irriserit  Ennius,  id  quod  viri 
docti  c^nsent,  in  medio  relinquo.  Quum  enim  inter  Naevii  fragmenta  le- 
gamus  „quod  bruti  satis  sarare  queunt"  et  apud  Ennium  „Nofl  ausi  rese- 
rare"  hoc  in  irrisionem  Naevii  dictum  esse  existimant.  —  8)  Lncr.  1,  126. 
9)  cf.  Diomed.  p.   480  P. 

saturnio  Naevii  quoque  memoria  paullatim  defluebat  ut  so- 
lum  apud  grammaticos  vitam  degeret.  x) 

Hi  enim  saepe  veterum  poetarum  voces  obsoletas  in 
glossaria  colligebant.  Primi,  quantum  scimus,,  e  Naevii  bello 
Punico  glossas  excerpserunt,  ut  videtur,  Cornelius  et  Ver- 
gilius,  quae  res  quamquam  demonstrari  nequit,  tamen  simili© 
est  veri  quum  Varrò 2)  horum  grammaticorum  explicationes 
afferat  ad  Naevii  locum  ubi  „Luca  bos"  dubium  ei  movit. 
Hunc  Cornelium  quum  antea  viri  docti  commiscuerint  cum 
L.  Àelio  Stilone,  Miillerus  in  annotatione  ad  laudatum  Var- 
ronis  locum  a  Stilone  seiunxit  atque  distinxit. 

Vergilius  quis  fuerit  ignotum  est.  3)  Ipsas  adnotationes 
horum  virorum,  non  nimii  pretii  fuisse  colligitur  ex  eorum 
verbis  quae  Varrò  laudat.  Utrum  hi  grammatici  perpetuos 
commentarios  in  poetarum  libros  scripserint  nescimus,  sed 
optimo  iure  de  hac  re  Ritschelius  dubitat. 

Nec  multo  plus  scimus  de  G.  Octavio  Lampadione  quem 
Suetonius  narrat  Naevii  bellum  Punicum  divisisse  in  septem 
libros.  Quum  enim  Suetonius  nihil  addat  nisi  grammatico^ 
tum  carmina  retractasse  eaque  legendo  commentandoque 
etiam  ceteris  nota  fecisse,  suo  iure  credit  Suringarus4)  magis 
anagnostas  illos  fuisse  quam  commentatores.  Non  solum 
autem  libros  distinxisse  videtur  Lampadio,  sed  etiam  totum 
opus  rescripsit  propria  manu  atque  correxit,  si  quidem  Nae- 
vio  eandem  operam  inpertiit  quam  Ennio  navavit,  Ennii 
enim  annales  quum  emeret  A.  Gellius  illum  librum  propterea 
magni  aestimavit,  quod  ab  ipso  Octavio  Lampadione  emen- 
datus  videbatur.  5) 


J)  Quamquam  posteriores  certe  intellegebant  et  Li  vii  et  Naevii  carmina. 
Eiciendus  est  hic  mirus  ille  error  Klussmanni  qui  p.  101  et  p.  206  con- 
cludit  ex  Varr.  de  1.  1.  283  Sp.  Livium  post  XV.  annos  a  suis  non  iam 
esse  intellectum,  quum  tamen  ibi  nihil  legatur  nisi  Teucrum  in  fabula  Li- 
viana post  tot  annos  a  suis  non  esse  agnitum.  Cuius  erroris  non  memi- 
nissem  nisi  Teuffelius  1.  1.  bona  fide  eadem  in  re  Klussmannum  esset  se- 
quutus.  —  2>  de  1.  1.  7,  39.  —  3)  cf.  Kitschl.  par.  p.  241.  —  4)  bist.  crit. 
schol.  Lat.  I  p.  59.   —  5)  Geli.  N.  A.   18,  5,   11. 


39 

Ciceronera  deleetatum  esse  luculenta  narratione  belli 
Punici  supra  iam  diximus  ;  Horatii  vero  tempore  grammatici 
una  cum  Livii  Odyssea  Naevii  Carmen  in  scholis  tractasse 
videntur1)  qua  de  re  non  leniter  irascebatur  poeta  politissirnus. 
Inprimis  vero  exponendum  est  qua  ratione  Vergilius  Naevii 
bello  lisiis  sit,  qui  tamquam  „melliflcantes  apes"  undique 
collegit  mei  quo  Carmen  suum  dulce  redderet.  Cuius  quum 
iam  supra  attulerimus  illos  locos  quibus  aperte  ex  Naevii 
Carmine  mutuatus  esse  videtur,  nunc  tantum  hoc  admonen- 
dum  est ,  nonnullis  locis  Vergilium  aliam  famam ,  alienam  a 
Naevii  bello  Punico  esse  sequntum,  ne  si  quando  Vergilium 
atque  Naevium  inter  sese  dimicantes  viderimus,  librorum 
errorem  aliquein  suspicemur. 

Namque,  ut  iam  supra  adnotavimus,  Vergilius  in  libro 
II  Aeneidos  2)  Anchisae  uxorem  omittit  quam  dicit  Naevius 
cum  ceteris  Troia  fugisse. 3) 

Deinde  Vergilius  narrat  Anchisen  fulmine  esse  adflatum 
oculorumque  lumine  privatum  4),  Naevius  vero  Anchisen  aves 
vidisse  narrat.  5) 

Unam  quoque  navem  quam  Mercurius  fecerit,  Aeneam 
habuisse  narrat  Naevius  6)  quum  viginti  naves  norit  Vergilius. 
Postremo,  ut  quidem  nos  coniecimus,  Anchises  cum  Aenea 
et  Carthaginem  et  in  Italiam  venit,  in  qua  re  consentit 
Naevius  cum  Catone7)  et  cum  Dionysio  Haliearnassio, 8) 
quum  tamen  Vergilius  eum  in  Sicilia  mortuum  esse  narret. 
Atque  sic  fortasse  multis  aliis  rebus  Vergilius  aliter  rem 
guani  instituit  ac  Naevius;  ut  enim  unum  exemplum  pro- 
feram,  non  credo  Aeneam  a  Naevio  ad  Actium  promon- 
torium  tractum  esse  ubi  Vergilianus  Aeneas  tanquam  in 
honorem  Augusti  tropaeum  statuere  a  poeta  cogitur. 

Ceterum  nisi  iam  Ennius  bellum  Punicum  oblivione 
obruisset ,    Vergilius    certe  effecit  ut  eius  memoria  piane  in- 


*)  Pro  certo  hoc  affirmari  nequit  ex  Hor.  fpp.  2,  1,  52  ut  fecit 
Stievius  p.  89.  —  2)  vr.  760  sqq.  —  3)  cf.  Serv.  ad  Aen.  3,  10.  —  4)  cf. 
Verg.  Aen.  1,  621.  —  *)  cf.  Proci,  in  Verg.  Ecl.  6,  31  p.  14  K.  -  8J  cf. 
Serv.  ad  Aen.  1,   170.  —   7)  cf.  Serv.  ad  Aen.   1,  5  74.  —  *)   1.   64. 

termoreretur.  Tamen  grammatici  diligenter  pergebant  sin- 
gulas  voces  Naevianas  explicare  inde  a  Varrone  usque  ad 
grammaticos  christianos  quorum  multi  ne  viderant  quidem 
bellum  Punicum  quamquam  id  certe  etiam  Macrobii  aetate 
extitit.  Ille  enim:1)  „Sunt,  inquit,  alii  loci  plurimorum  ver- 
suum  quos  Maro  in  opus  suum  cum  paucorum  inmuta- 
tione  verborum  a  veteribus  transtulit.  Et  quia  longum  est 
numerosos  versus  ex  utroque  transscribere ,  libros  veteres 
notabo  ut  qui  volet  illic  legendo  aequalitatem  locorum  con- 
ferendo miretur."  Deinde  comparat  locum  Aeneidis  et  belli 
Punici,  2) 

Praeterea  nihil  certi  de  fatis  belli  scimus.  Quod  enim 
Cramerus  3)  adfirmat  extitisse  Naevii  carmina  etiam  saeculo 
post  Christum  natum  XIII.  res  nimis  lubrica  est,  quam  cui 
fidem  habere  liceat. 


*)  Sat.  6,  2,  30.  —  2)  Winkelra  p.  559  ex  Gellii  verbis  „}dque  ipsura 
Naevium  dicere*  concludit  bellum  Punienm  tum  non  iam  extitisse  quam- 
quam concedit  fieri  posse,  ut  Gellius  id  tum  nondum  legerit  aut  ante  oculos 
non  habuerit.  —  3)  Cramerus  bibl.  dom.  p.  223  narrat  sese  in  biblioteca 
sacra  metropolitanae  ecclesiae  Pragensis  ad  S.  Vitum  vidisse  Statii  librum, 
cui  in  fine  adscriptus  fuerit  index  variorum  librorum ,  saec.  XIII  compo- 
situs.     In  ilio  indice  et  Ennii  et  Naevii  nomina  inveuit. 


Tota  disseriatio  proximis  diebus  apud  eundem  bibliopolam  edetur. 


VI.TA. 


Ego  Maximilianus  Josephus  Berchem,  fidei  adscriptus  Romano- 
Catholicae,  natus  sum  J^ovesii  in  Rhenania,  a.  d.  XII.  Cai.  Febr. 
anni  MDCCCXXXVIII,  parentibus  Joanne  Jacobo  Berchem  et 
Catharina  Duenbieriana.  Infans  cum  patre,  qui  erat  munerum 
publicorum  quae  dicimus  indirectorum  inspector  Guetzlariam  petivi 
unde  anni  fere  spatio  intermisso  Kempas  snmus  reversi  anno 
MDCCCXXXXIY. 

Biennio  post  fato  acerbissimo  orbatus  sum  patre  dilectissimo 
cuius  memoriam  semper  vivam  in  animo  servabo.  Matris  igitur 
tutelae  creditus  Kempis  primis  literarum  elementis  inbutus  sum, 
quae  nunquam  fortasse  transgressus  essem  nisi  casibus  insequen- 
tibus  extitisset  vir  qui  fìrmum  ferret  auxilium.  Xamque  mater 
desiderata  fine  anni  XXXXIX  repente  in  gravissimum  morbum 
incidit  qui  etiam  nunc  eam  tenet  in  lectulo.  Tum  vero  rev.  vir 
Kesselius,  qui  id  temporis  erat  capellanus  nunc  vero  propter 
iusta  merita  pastor  factus  est,  et  matri  aegrotae  solatium  tulit 
et  me  lectionibus  privatis  instituit  efFecitque  ut  anno  LI  acciperer 
in  tertiam  classem  Gaesdonckiae.  Gaesdonckia  est  seminarium, 
conditum  ab  episcopo  Monasteriensi,  in  quo  pueri  educantur  libe- 
ralibusque  artibus  instituuntur  quinque  annos,  quo  tempore  peracto 
quamquam  institutum  in  Rhenania  situm  est,  privilegio  regio 
alumni  Monasterii  Guestphalorum  maturi  tati  s  examen  subeunt. 
Sic  ego  quoque,  quum  inprimis  viri  rev.  Dr.  "Wennemeri  opera 
satis  essem  instructus  auctumno  a^ni  LYI  cum  sodalibus  Mona- 
sterium  me  contuli  ibique,  adeptus  maturitatis  testimonium,  civi- 
bus  academicis  adscriptus  sum  a  rectore  magnifico  illius  anni  viro 
ili.  Deycksio.  Ibi  quater  sex  mensium  spatio  interfui  scholis 
philologicis 

virr.  ili.  Deycksii  et  Winiewskii, 

philosophicis  virr.  ili.  Clementis  et  Schlueteri, 

historicis  viri  ili.  Rospattii, 

mathematicis  etc.  viri  ili.  Heisii, 


botanicis  etc.  viri  ili.  Karschii, 

physicis  viri  ili.  Hittorfìi, 

theologicis  viri  ili.  Bispingii, 
annum  quoque  et  dimidium  seminarii  philologici  eram  sodalis. 
Yiris  omnibus  supra  nominatis  maximam  habeo  gratiam  inprimis 
Winiewskio  et  Deycksio,  neminem  tamen  maiore  amplector  reve- 
rentia  atque  amore  quam  Schlueterum  qui  quum  iilii  fere  loco 
me  haberet  praeter  multas  alias  res  prò  quibus  ei  semper  gratia 
devincior,  admisit,  me  ad  gratissimos  illos  circulq^  quibuscum 
thesauros  et  animi  et  ingenii  communicare  solet.  Monasterium 
reliqui  auctumno  anni  LVIII  profectumque  Gryphiswaldiam  in 
almae  huius  universitatis  civium  numerum  recepit  me  rector  ma- 
gnificus  illius  anni  vir  ili.  Haeser.  Tribus  semestribus  quae  inde 
peracta  sunt  audivi  scholas  pbilologicas  consiliarii  intimi  viri  ili. 
Schòmanni  et  virr.  ili.  Hertzii  et  Susemihliì,  germanicas  atque 
linguisticas  viri  magnif.  Hoeferi,  huius  anni  rectoris  historicas  viri 
ili.  Schaeferi.  Gryphiae  quoque  per  tria  semestria  seminarii 
philologici  eram  sodalis,  praeterea  interfui  societati  Latinae  Hertzii, 
Germanicae  Hoeferi,  historicae  Schaeferi  necnon  societati  privat- 
issimae  in  qua,  dirigente  viro  ili.  Susemihlio,  Àristotelis  Meta- 
physicam  tractavimus.  His  viris  omnibus  ut  dignam  referam 
gratiam  non  sufficit  scriptae  vitae  spatium  sed  dum  vivam  grato 
animo  benefìciorum  ab  iis  in  me  conlatorum  meminero.  Kec  licet 
mihi  hic  singulis  quibusdam  praecipue  gratiam  referre  quum 
omnes  deinceps  iterum  nominandi  essent. 

Postremo  quum  nunc  ad  fìnem  academicorum  studiorum  per- 
venerim  liceat  mihi  illorum  quoque  memoriam  celebrare  quorum 
coniunctis  opibus  mihi  licebat  studia  absolvere,  fratrum  dilec- 
tissimorum  Alfredi,  Erancisci,  Eudolphi  et  Henrici  Gatzenmeieri, 
sororis  mariti,  quos  colere  atque  amare  nunquam  desinam. 


THESES. 


1.  Mythos   quibus   Livius  et  ^Naevius  in  tragoediis   usi   sint   non 

fuisse  iam  antea  Romae  propagatos  sed  petitos  esse  ex  Graecis 
tragoediis. 

2.  In  Quintiliani  J.  0.  X,   1,  38  legendum   esse   „quotquot  con- 

tulerit." 

3.  Apud  Livium  II,  14  legendum  esse: 

„ea  deinde,  ne  populo  inmisso  diriperentur ,  venisse." 

4.  In  Pervigilio  Yeneris  y.  15  B.  lego  : 

„urget  in  nodos  pennatos" 

5.  Ibidem  v.  90.  B  legendum  propono: 

„ Quando  faciam  ut  tu  Chelidon,  ut  tacere  desinam." 

6.  Hexametrum  non  esse  alienum  a  lingua  Germanica. 

7.  Menexenum  esse  Platonis. 

